Đorđe Balašević: Muke sa dnom - Dnevni list Danas\nPočetna » Novo » Ljudi » Đorđe Balašević: Muke sa dnom\nSuptilna zabrana najnovijeg hita „Dno dna“ jednog od najvećih kantautora na prostoru bivše SFR Jugoslavije Đorđa Balaševića, sudeći prema objašnjenjima zbog čega je nema na radio-stanicama, iako na društvenim mrežama beleži milionske posete, ide na dušu imaginarnom strahu vlasnika i urednika.\n6Piše: DanasOnline 11. januara 2018. 13.00\nJedino niko ne kaže odakle tolika prpa u zemlji Srbiji, čija vlast, a odskoro i pojedini medijski poslenici, tvrde da cenzure i pritisaka nema, već je sve stvar „glave“ i „petlje“ odgovornih ljudi u samim medijima. Dok se ne utvrdi šta se to širi Srbijom, orijentir bi mogla da bude afrička izreka do koje sam Đorđe Balašević drži – „pametan čovek se stidi, a glup plaši“. On je već pojasnio da „pesma ‘Dno dna’ nije konkretno upućena sadašnjem premijeru, napisana je pre dve godine“, a da je problem što su se „pojedinci prepoznali u ovoj politički angažovanoj numeri“.\nIgre sa ovim hitom, koji je vlast iskoristila za sopstveni marketing, nisu prvi Balaševićev susret sa naprednjačkom tehnologijom vladanja. Krajem jula 2015. odlukom novosadskih komunalaca nekoliko decenija stari brestovi, koje je „panonski mornar“ ispred kuće zasadio svojoj supruzi, prošli su kao bagrenje, čije je lomljenje u njegovoj čuvenoj pesmi 1986. podiglo tadašnje političke i druge duhove.\nĐorđe Balašević, Novosađanin koji je želeo je da bude fudbaler, stihove je počeo da piše u osnovnoj školi. Gimnaziju je završio vanredno, pošto je zbog matematike, fizike i hemije digao ruke od redovnog školovanja. Studije geografije nikada nije završio, opredelio se za muziku. Vickasti hit „U razdeljak te ljubim“ njegove prve grupe „Žetva“ sa 180.000 prodatih singlova bio je uspeh jugoslovenskih razmera. Sa članovima grupe Suncokret pravi „Rani mraz“, a zbog pesme „Računajte na nas“ dobija zvanje „Titovog omladinca“. Sa Miloševićevim režimom otvoreno se nije slagao, zbog čega je „skinut“ sa državne televizije, na koju su, kako sam u šali kaže, „zaboravili da ga vrate“. Poslednjih dana NATO bombardovanja, zbog porodičnih razloga Slovenija mu postaje drugi dom, a mediji navode da je, navodno, uzeo slovenačko državljanstvo. Od politike se držao podalje sve do 2008, kad je na predsedničkim izborima podržao Borisa Tadića i učestvovao u njegovoj predizbornoj kampanji.\nĐorđe Balašević (1953) iza sebe ima 36 godina solističke karijere, 14 albuma, antologijske ljubavne i druge pesme, koncerte, deset filmova i TV serija u kojima je glumio i pisao muziku, dva romana, kolumne u Radio TV reviji, a bio je i ambasador dobre volje Visokog komesarijata UN za izbeglice.\ndjordje balasevic, licnost danas\nĐole traži svetlost na kraju tunela. Podržimo ga!\n11. januara 2018. u 16.22\nAko ovo puste na radiju, onda bi trebalo pustati i ostale patriotske pesme.\n11. januara 2018. u 16.59\nsve je ovo obična farsa\n11. januara 2018. u 18.06\nA sve četničke pesme Radiše možete da poručite na radiju Moravski plićak!\n12. januara 2018. u 00.31\nDa li je to onaj što je u Narodnom pozorištu besplatno priredio koncert za članove Otpora?\n12. januara 2018. u 08.51\nJadna je vlast koja se i pesme plaši .


RTS :: Pobeda Toronta posle dva produžetka\nKošarka Pobeda Toronta posle dva produžetka\nponedeljak, 20. maj 2019, 06:47 -> 08:52\nPobeda Toronta posle dva produžetka\nKošarkaši Toronta su savladali Milvoki sa 118:112 i dobili prvu utakmicu na svom terenu posle čak dva dramatična produžetka i smanjili prednost protivnika na 2:1 u finalu istočne konferencije. Junak pobede bio je Kavaj Lenard koji je bio i najefikasniji igrač utakmice.\nToronto je na svom terenu samouvereno ušao u meč i čak nekolkiko puta poveo i sa dvocifrenom razlikom, ali se Milvoki nijednog trenutka nije predao.\nU dramatičnom finišu utakmice gosti su uspeli da dođu do prvog izjednačenja koje je vodilo u prvi produžetak. Domaći su opet poveli, ali u finišu Milvoki opet uspeva da dođe do izjednačenja koje ih vodi i do novog produžetka.\nNa startu drugog produžetka poveli su gosti, ali tada na scenu stupa raspoloženi Kavaj Lenard koji sa dve ukradene lopte, skokom u napadu i šest ubačenih poena odvodi svoj tim do pobede.\nLenard je bio i najefikasniji igrač utakmice sa 36 poena, 9 skokova i 5 asistencija. Pratili su ga Paskal Sijakam sa 25 poena i 11 skokova, Norman Pauel sa 19 poena i Mark Gasol sa 16 poena, 12 skokova, 7 asistencija i 5 blokada.\nU poraženom Milvokiju najefikasniji su bili Džordž Hil sa 24 poena i 7 skokova i Malkom Brogdon sa 20 poena i 5 skokova. Pratili su ih Bruk Lopez sa 16, Janis Adetokunbo sa 12 i Nikola Mirotić sa10 poena i 5 skokova.\nNaredni meč će se irati u Torontu u noći između utorka i srede.\nNurkić igra za BiH – da li će Srbi iz NBA nastupiti za reprezentaciju?\nBrojevi ne lažu – Srbija zavolela NBA, a NBA zavoleo Denver zbog Jokića\nTajron Lu i zvanično novi trener Klipersa\nIndijana ponovo izabrala Nejta za trenera\n"Jokiću majka spakuje četiri sendviča za ceo dan, on ih pojede za 40 minuta"\nBogdan Bogdanović na meti Milvokija, Entoni Dejvis produžio saradnju sa Lejkersima\nSprema se prvi megatransfer u NBA, Vučević blizu prelaska u Golden stejt\nBoban Marjanović objasnio zašto često peva “Jači smo od sudbine“\nKako je NBA liga svima postavila "domaći zadatak"\nLebron MVP finala, "kralj" doneo titulu Lejkersima\n"Rezultatska klackalica", drama i pobeda Partizana protiv Cedevite Olimpije\nFMP bio blizu iznenađenja, Budućnost ipak iščupala pobedu\nZvezda se mučila, ali ipak pobedila Megu\nKako je Nikola Jokić počeo, a kako završio svadbeno veselje\nObradović: Mega neugodan rival sa mnogo talenata u timu\n14° C 13° C 13° C 12° C 13° C 4° C


Potpisan Kolektivni ugovor o pravima i obavezama poslodavaca u oblasti komunalne privrede - Privredna štampa\nPremijer Kantona Sarajevo Elmedin Konaković i predsjednik Sindikata komunalne privrede Adnan Himzanija potpisali su danas Kolektivni ugovor o pravima i obavezama poslodavaca u oblasti komunalne privrede za teritoriju Kantona Sarajevo. Rezultat je to višemjesečnih dogovora Vlade Kantona Sarajevo i ovog sindikata.\n“Zadovoljni smo načinom i brzinom dosadašnjih pregovora, jer smo morali sačekati da kolektivni ugovor postane pravosnažan na nivou Federacije BiH”, pojasnio je premijer Konaković te dodao kako je ova vlada najavila da neće oduzimati stečena prava radnika.\nPo njegovim riječima i druga strana tačnije predstavnici sindikata, koji su učestvovali u pregovorima bili su u potpunosti svjesni stanja u kojem se komunalna privreda nalazi.\n“Vladi Kantona Sarajevo je vrlo bitno da u predstojećoj reorganizaciji komunalne privrede ima sindikat koji u pregovore ulazi bez ikakvih opterećenja, odnosno da budemo pravi socijalni partneri u socijalnom dijalogu kao što smo to bili i do sada”, potcrtao je premijer Konaković.\nPredsjednik sindikata Himzanija je naveo kako zbog usvojenog Zakona o radu na nivou Federacije BiH radnici će imati manja primanja nego što je to bilo do sada, ali da su u saradnji sa Vladom Kantona Sarajevo pokušali da koriguju federalni kolektivni ugovor, koliko je to bilo moguće.\n“Vlada Kantona Sarajevo nije dozvolila da primanja radnicima budu smanjenje, a sad je na svim predsjednicima sindikata u radnim organizacijama da se dogovore sa svojim direktorima i naprave pravilnike o radu, te primjene Kolektivni ugovor koji je danas potpisan”, kazao je predsjednik Himzanija.\nPotpisivanju Kolektivnog ugovora, prisustvovali su ministri saobraćaja i komunalne privrede i infrastrukture Mujo Fišo i Senad Hasanspahić te ministrica za rad, socijalnu politiku, raseljena lica i izbjeglice Amela Dautbegović.\nDan otvorenih vrata Uprave za indirektno oporezivanje


Smer Oglašavanje na internetu | InternetAcademy\nOnline Advertising Department\nGoogle Ads sertifikati\nNa ovom smeru imaćete priliku da savladate sve neophodne veštine koje će vam omogućiti da se bavite online oglašavanjem, jednom od najvažnijih oblasti u marketingu. Naučićete sve specifičnosti vezane za oglašavanje na internetu počevši od analize ciljne grupe, do kreiranja idejnih rešenja i vođenja marketinških kampanja.\nS obzirom da se radi o veoma opširnoj oblasti koja se konstantno širi nastavni program na ovom smeru prilagođen je najsavremenijim standardima koji se koriste u online advertisingu.\nNa taj način polaznicima se pruža prilika da steknu najstručnija znanja i budu u toku sa svim nadolazećim trendovima u pomenutoj oblasti. Marketing na internetu postaje sve kompleksniji sektor kome su neophodni obrazovani stručnjaci, zato je sada idealan trenutak da steknete potrebne veštine i započnete uspešnu karijeru.\nTokom pohađanja ovog smera steći ćete kompletnu sliku o online advertisingu i pripremićete se za obavljanje najzahtevnijih zadataka u oblasti marketinga koja neprestano raste. Moći ćete da osmišljavate i realizujete reklamne kampanje bez kojih ni jedna velika kompanija ne može da ostvari željeni profit. Imaćete sva potrebna znanja uz pomoć kojih ćete se izdvojiti iz konkurencije i pronaći idealan posao.\nNa smeru Online advertising imate priliku da birate između dva programa:\n1. PPC & Digital Channels Manager\nUsavršavanjem na odseku PPC & Digital Channels Manager usvojićete korisna znanja koja ćete moći da primenite kako biste izgradili prepoznatljiv brend i započeli uspešnu karijeru. Praktične veštine koje steknete omogućiće vam da vodite kompaniju kroz digitalni svet i pomognete joj da proširi svoj krug potencijalnih potrošača.\n2. Digital Marketing Planner & Account Manager\nPlaniranje i definisanje ciljeva jedne online marketinške kampanje od presudnog su značaja za njenu efikasnost. Veštine koje ćete naučiti tokom pohađanja ovog smera pripremiće vas upravo za izvršavanje najvažnijih zaduženja koji se tiču oglašavanja putem interneta. Osmišljavanje kampanje, postavljanje vremenskih rokova i svi ostali zadaci koji za cilj imaju bolju organizaciju kompletnog tima biće deo vaše svakodnevnice nakon što usvojite prekopotrebna znanja.\nKako izgledaju predavanja za oglašavanje na internetu?\nPredavanja na ovom programu moći ćete da pratite na dva načina, fizičkim prisustvom nastavi ili “na daljinu” putem e-learning platforme. Bez obzira na to za koji način pohađanja nastave se opredelite imaćete priliku da usvojite savremena znanja iz oblasti online marketinga.\nNastava je prilagođena predznanju polaznika tako da ćete se čak i uslučaju da počinjete “od nule” postepeno obrazovati dok ne postanete kvalifikovani stručnjak. S obzirom da se najbolje uči radom u praksi tokom predavanja upoznaćete se sa brojnim zanimljivim primerima koji će vas pripremiti za ono što vas očekuje u karijeri.\nIskusni stručnjaci vodiće vas do najvišeg nivoa znanja\nNajobučeniji stručnjaci iz oblasti online poslovanja zaduženi su za vođenje svih kurseva i prenošenje znanja na InternetAcademy. Predavanja su pripremljena tako da ćete tokom njih imati potpunu posvećenost eksperta za online marketing, prodaju i biznis. Sticanje praktičnih znanja uz predavače sa iskustvom omogućiće vam da i vi steknete one osobine koje garantuju uspešnost u ovoj oblasti.\nPriznati sertifikati kao potvrda stečenih veština\nŠkolovanjem na InternetAcademy osim praktičnih znanja dobićete i priznate međunarodne sertifikate koji će predstavljati potvrdu vaših usvojenih veština i važnu referencu prilikom pronalaženja posla.\nCIM 3 Level Foundation Certificate in Marketing\nŠta posle InternetAcademy?\nNakon što završite školovanje na InternetAcademy bićete potpuno spremni da započnete uspešnu karijeru u oblasti internet poslovanja. Velika potražnja na tržištu za stručnjacima u ovom sektoru pružiće vam širok spektar mogućnosti dok će vas stečene tehnike izdvojiti od konkurencije i obezbediti vam posao na kome ćete odlično zarađivati.


Povodom uspešno realizovane saradnje na organizovanju i realizaciji proslave, koja je održana 23. aprila tekuće godine povodom dva veka od podizanja Drugog srpskog ustanka, Dana Vojske i Dana opštine Gornji Milanovac, juče je u Centru za obuku veze i informatike, u kasarni "Vojvoda Radomir Putnik" u Gornjem Milanovcu priređena svečanost.\nOvom prilikom, u ime načelnika Generalštaba Vojske Srbije, Komadant svečanosti general - major Vojin Č. Jondić uručio je predsedniku opštine Gornji Milanovac Milisavu Mirkoviću Plaketu u znak sećanja na učešće na Centralnoj svečanosti povodom proslave Dana Vojske Srbije i dodele vojnih zastava, a koja predstavlja najviše priznanje koje Vojska Srbije može dodeliti civilnom sektoru.\nGeneral-major Jondić preneo je pozdrave načelnika Generalštaba Ljubiše Dikovića opštinskom rukovodstvu i izraze zahvalnosti našoj opštini na pomoći prilikom organizovanja proslave i istakao da Vojska Srbije i lokalna samouprava treba da budu ponosni na ono što je organizovano.\n"Ovo visoko odličje ima veliki značaj za našu opštinu i služiće nam kao podstrek ali i obaveza da budemo još bolji" rekao je predsednik opštine.\n"U ambijentu znamenitog mesta "Takovski grm" proslavu ovog značajnog jubileja obeležio je atraktivni egzercir Garde, primopredaja 24 vojne zastave jedinicama ranga brigade Vojske Srbije kao i artiljeriska počasna paljba i nalet dva aviona - Mig 29. Tako da ovom prilikom, zahvaljujem se još jednom Vojsci Srbije na priznanju ali joj istovremeno i odajem priznanje što su doprineli da proslava bude obeležena na najlepši mogući način" dodao je predsednik Mirković.\nPreko pet hiljada okupljenih građana u Takovu, 23. aprila 2015. godine, netremice je pratilo program povodom obeležavanja ovog istorijskog jubileja.


Nauka otkriva: Kako da zaista budeš srećna? - WANNABE MAGAZINE\nPrva stavka na listi mojih novogodišnjih odluka jeste – da budem srećna. Mislim, dobro… Lako je reć i odlučiti “hej, od danas ću uvek biti srećna”, a svi smo svesni toga da nije tako lako to i postići. Toliko je stvari koje nas svakodnevno truju i opterećuju, a kada shvatiš da ispunjavaš sve samo ne ovu najvažniju novogodišnju odluku – kasno je. Shvataš da nisi srećna.\nIpak, iako je to stanje duha, lični osećaj i “mindset” na kojem sama moraš da radiš, postoje naučno dokazani načini kako ovaj lepršavi osećaj možeš da održavaš iz dana u dan i – uvek budeš srećna. Na primer:\nBudi srećna zbog onoga što imaš i stalno podsećaj sebe na to. Jedno istraživanje je dokazalo da ljudi koji svakog dana beleže šta je to što ih je usrećilo tog dana imaju mnogo vedriji pogled na život i svet u odnosu na one koji nisu razmišljali o svom životu na taj način. Dakle, svakog dana, na kraju dana, upiši u svoj “dnevnik sreće” šta je ono zbog čega si se osećala lepo i na taj način stalno podsećaj sebe da je sreća u malim stvarima. Sigurno ćeš se osećati bolje! I da, u sreću se računa čak i to što nisi kasnila na posao!\nBudi kreativna. Još jedna naučno dokazana tvrdnja – žene koje se bave bilo kojom vrstom umetnosti su mnogo srećnije od onih koje ne rade ništa kreativno. Piši, crtaj, slikaj, boji, pravi… Šta god da te ispunjava, smiruje, opušta i puni tim divnim osećajem sreće – radi!


Kosovo prekida dijalog dok Srbija ne ispuni obaveze - Jutarnji GLASnik\nVlada Kosova povukla je sa skupštinskog dnevnog reda Nacrt državne platforme za okončanje dijaloga o normalizaciji odnosa između Kosova i Srbije koja predviđa da tu fazu predvodi predsednik Kosova Hašim Tači, čemu se protivi kosovska opozicija.\nU međuvremenu, šef delegacije u tehničkom dijalogu Avni Arifi odbio je poziv Evropske unije (EU) za učešće na sastanku ove nedelje u Briselu koji je trebao da se fokusira na Zajednicu opština sa srpskom većinom (ZSO), piše Radio slobodna Evropa.\nKako je Arifi naveo za Radio Slobodna Evropa (RSE), Kosovo neće učestvovati u dijalogu dok Srbija ne ispuni sve briselske dogovore.\nNa sednici u utorak kada je Skupština trebala da se izjasni o vladinoj platformi za okončanje dijaloga, ministar rada Skender Rećica je u ime premijera Kosova Ramuša Haradinaja zatražio povlačenje platforme koja je Skupštini podneta 23. aprila.\n„To je kako bi se dalo vreme i prostor za postizanje što šireg i nacionalnog konsenzusa“, kazao je Rećica.\nPotpredsednik Skupštine Džavit Haljiti objasnio je da Vlada ima pravo na to.\nPolitičke partije na Kosovu nisu jedinstvene o pitanju da Tači okonča dijalog sa Srbijom.\nNajveća opoziciona partija Demokratski savez Kosova (DSK) dan ranije je najavila da neće da podrži državnu platformu za okončanje dijaloga jer je „slabo pripremljena, neozbiljna i ima neustavne pretenzije“.\n„DSK ostaje posvećen jednom ozbiljnom i konsenzualnom dijalogu unutar ustavnih okvira Republike Kosova“, dodaju iz ove partije.\nProtiv toga da Tači predvodi dijalog je i ostatak kosovske opozicije, pokret Samoopredeljenje i Partija Socijaldemokrata.\nKako je prethodno najavio predsednik Tači, konačna faza dijaloga biće podjednako teška za obe strane, ali je dodao da je Kosovo spremno za dijalog i pregovore te da je fleksibilno za postizanje sporazuma koji bi omogućio i jednu napredniju poziciju srpske zajednice na Kosovu.\nOn je u nekoliko navrata rekao da je za ovu fazu potrebna mobilizacija cele političke scene, civilnog društva i medija na Kosovu.\nProtiv nastavka tehničkog dijaloga u Briselu je šef delegacije za tehničke razgovore Avni Arifi ujedno i šef kabineta premijera Kosova. On je odbio poziv Brisela da prisustvuje sastanku 7. i 8. juna.\nNaime, kako je Arifi objasnio, od Brisela je krajem aprila zatraženo da se 2. maja organizuje jedan sastanak zbog ozbiljnih zastoja u sprovođenju sporazuma o energetici, o zajedničkom upravljanju granica i o ostalim temama.\nMeđutim, Kosovo nije dobilo odgovor. Zahtev je ponovljen 21. maja.\n„Krajem maja smo dobili dopis za održavanje sastanka o nekim drugim temama, odnosno da predstavimo Upravljačku ekipu koja treba da izradi nacrt statuta za Zajednicu (ZSO), a što je za nas bilo irelevantno. Naravno, mi smo to odbili. Mi insistiramo na dijalogu i na tome da razgovaramo o svim temama. Srpska delegacija je prošli put saopštila da je razlog njihovog učešća u razgovorima samo ZSO. Mi smo tu za sve sporazume ili će se implementirati svi sporazumi ili ni jedan“, ističe Arifi.\n„Evropska unija“, dodaje Avni Arifi, „pala je u zamku Beograda i ponaša se tako da se stvara utisak da ih interesuje samo Zajednica“.\n„Ne interesuje ih što zbog energetike Kosovo gubi na desetine milione eura, ne interesuje ih što zbog zajedničkog upravljanja granice smo izgubili 24 miliona eura. Ne interesuje ih most u Mitrovici, niti diplome. Prema tome, za nas kao Kosovo – ili sve ili ništa“, ocenjuje šef delegacije u tehničkom dijalogu.\n‘Teško bez podrške glavne opozicione partije’\nArifi ističe da, pored toga, Srbija se rasistički ponaša i prema kosovskim sportistima kojima je onemogućeno da se takmiče u Srbiji te tvrdi da je normalizacija sa ovakvim ponašanjem nemoguća.\nOn smatra da se tehnički sporazumi moraju sprovesti te ne dovodi u pitanje ko će da vodi politički dijalog.\nNedostatak političkog konsenzusa, da Tači okonča dijalog, u velikoj meri će oštetiti poziciju Kosova u dijalogu, ocenjuju analitičari.\nIljir Ibrahimi navodi za RSE da ustavna ovlašćenja omogućavaju Tačiju da predvodi ekipu Kosova u dijalogu sa Srbijom. Međutim, ovde se ne radi samo o sprovođenju ustavnih obaveza zato što je dijalog sa Srbijom od državnog interesa i to zahteva učešće cele političke scene i konsenzus.\n„Videli smo da je Demokratski savez Kosova odbio da prihvati platformu. Konsenzus se ne treba izgraditi samo da bi on postojao, već da bi se omogućilo učešće ostalih u razvoju ove platforme“, navodi on.\nIbrahimi dodaje da će biti teško Kosovu da postigne sporazum sa Srbijom bez podrške glavne opozicione partije. U poređenju sa Srbijom, srpski predsednik uživa daleko veću podršku od onog na Kosovu.\n„Ukoliko uđemo u dijalog bez podrške političke scene, ne verujem da će pregovaračka pozicija biti ravnopravna sa Vučićevom (Aleksandrom, prim. aut.), a to će oštetiti poziciju Kosova“, zaključuje Iljir Ibrahimi.\nModa iz 1970-ih – Da li bi se usudili da ovo obučete danas?


Aleksandar Vučić - napredak Srbije na doing listi Svetske banke | Mondo Portal\nPost i kod LOTO-a, nema čak ni šestica\n19.10.2016. | 15:09 > 15:27\nPredsednik vlade Aleksandar Vučić najavio je da će Srbija ove godine ponovo napraviti veliki napredak na Doing business listi Svetske banke, što će, ističe, biti najveći napredak neke zemlje na toj listi u poslednje vreme.\n"Želim ekskluzivno da vam najavim - očekujem veliki napredak, ponovo, na 'duing biznis' listi Svetske banke. To će 25. oktobra biti objavljeno", rekao je Vučić za Tanjug i napomenuo da do tada "moramo da ćutimo" o kolikom skoku je reč.\nOn je podsetio da se Srbija sa 91. mesta na toj listi pomerila na 59. i dodao da se nada i očekuje značajan napredak i ove godine.\n"To će u dve godine biti verovatno najveći rast koji je jedna zemlja napravila poslednjih godina",naglasio je premijer.\nSvečano otvorena turska fabrika u Nišu\nVučić je najavio da će sutra u Kikindi biti otvorena nova fabrika "Mekafor", a u petak u Kruševcu potpisan ugovor sa nemačkom kompanijom Kromberg Šubert, kojim je predviđen posao za 2.500 ljudi.\nPremijer je istakao da je Kromberg Šubert najveći komponentaš automobilske industrije u Evropi i da će potpisivanje ugovora sa tom kompanijom biti veliki dan za Kruševac, Rasinski okrug i celu centranu Srbiju.\n"Ugovor je za 2.500 ljudi, a oni će ići i na 4.000 ljudi. Da li će nastaviti da zapošljavaju u Kruševcu ili će da idu u Kraljevo, Kragujevac, Jagodinu... To su posle za nas 'slatke muke'", istakao je Vučić.\nNe meša se u slučaj Dikić\nPrema informacijama kojima raspolažu naše službe, čini se da u "slučaju Dikić" nije reč o terorizmu, ali ne želim da se uopšte mešam u bilo šta drugo vezano za taj slučaj. "Naše službe imaju precizne informacije vezano za ljude iz Zubinog potoka i za to o čemu je govorio i za šta ih je prijavljivao kosovski Albanac, šef njihove policije za taj region, Seljimaj" rekao je Vučić.\nOn je podsetio da je u utorak u Nišu potpisan ugovor sa fabrikom Leoni, u kojoj će biti zaposleno 2.200 radnika.\n"Samo Leoni i Kromberg Šubert, to je 5.000 ljudi. Ne 5.000 otkaza, nego u tri dana 5.000 ljudi koji imaju stabilan i siguran posao u narednih 10-12 godina", rekao je Vučić istakavši da su to veliki rezulatati.\nVučić je primetio da su mu se smejali kada je govorio o dovođenju investitora i novim zapošljavanjima.\n"Smejali su mi se kada sam dovodio Aster tekstil u Niš, a tamo već 200 ljudi radi, još 300 do Nove godine", rekao je Vučić.\nKako kaže, nije reč o visokim platama, ali je svakako bolje da u porodici postoje dve ili tri plate, nego jedna i da je pitanje da li ćete i nju uspeti i umeti da sačuvate.\nNIJEDNA FABRIKA NIJE ZATVORENA\nVučić je, nakon svečanog puštanja u rad fabrike "Aster tekstil", rekao da od kada je premijer, gotovo da ni jedna fabrika nije zatvorena, a desetine su otvorene.\n"Gotovo da nijedna fabrika nije zatvorena od kad sam ja premijer, a na desetine sam ih otvorio", rekao je Vučić odgovarajući na pitanja novinara o broju otvorenih fabrika u Srbiji.\nOn je naveo da je i ovih dana, dok je vlada boravila u Nišu, nekoliko fabrika i pogona pušteno je u rad. Vučić je rekao da će, u svakom slučaju, premijeri koji budu došli posle njega moći da obiđu mnogo uspešnih fabrika.\nU ČEMU JE PROBLEM SA ALEPOM?\nZa sirijski grad Alepo iz humanitarnog centra u Nišu biće poslati ćebad i lekovi, rekao je premijer i dodao da ne vidi da je tu išta sporno. Šaljemo ćebad, lekove i ništa drugo i ne razumem toliku priču i prašinu koja se podigla u vezi te humanitarne pomoći, kaže Vučić.\n"Poslaćemo bilo kome na svetu, bilo kom gladnom i napaćenom narodu pomoć", rekao je Vučić još jednom zapitavši šta je problem u tome. "O čemu se tu uopšte radi", upitao je Vučić.


Nesporan račun Komstana – Radio televizija Trstenik\nNovi krov za školu\nNesporan račun Komstana\n12. aprila 2019. 12. aprila 2019. 0\nPre nekoliko dana na društvenim mrežama pojavila se slika računa JKSP „Komstan“ koji je poslat na adresu fabrike Amfenol u Trsteniku. Ovaj račun izazvao je brojne zlonanemerne komentare, pa se iz tog razloga javnosti obratio direktor Komstana Ranko Stevanović.\nOn je rekao da zbog načina očitavanja potrošnje vode koji je korišćen u zimskom periodu Amfenol je u pretplati prema ovom komunalnom preduzeću. Kada budu „izašli“ iz pretplate, oni će, kao i svi ostali korisnici redovno plaćati račune za usluge koje dobijaju od Komstana.\n„ Amfenol je veoma odgovorno preduzeće i mi sa njima ostvarujemo izuzetnu saradnju“, kazao je Stevanović. Dugujemo im izvinjenje zbog eventualnih neprijatnosti koje imaju zbog neodgovornog i neozbiljnog ponašanja pojedinaca koji su izazvali sve ovo.\nPomen herojima ratova u Medveđi\nKnjiga o Nemanjićima\nAnica Miletić 13. novembra 2019. 15. novembra 2019.


Srpske košarkašice (Foto FIBA)\nIpak, Francuska je u finišu trećeg perioda iskoristila nekoliko grešaka srpskog tima i serijom 9:0 se vratile u meč – 48:40 pred poslednju četvrtinu.\nEkipa Marine Maljković je rutinski meč privela kraju i posle bronze na EP 2019. po drugi put u istoriji osvojila evropsku krunu.\nSonja Vasić MVP\nReprezentativka Srbije Sonja Vasić proglašena je za najkorisnijeg igrača Evropskog prvenstva.\nSjajna košarkašica predvodila je srpski tim do druge kontinentalne titule, a u finalnom duelu sa Francuskom (63:54), koja je do odlučujućeg duela sve rivale dobila sa dvocifrenom razlikom, postigla je 12 poena, uz 8 skokova i 6 asistencija.\nVasićeva je, naravno, izabrana i u idealnu petroku prvenstva, a pored nje najbolju postavu čine Žulija Lemon (Belgija), Ema Meseman (Belgija), Džonkel Džons (BiH) i Enden Miem (Francuska).\nSrbiju ovog leta očekuje i učešće na Olimpijskim igrama u Tokiju, gde brani bronzu iz Rio de Žaneira.\nKošarkašice se u ponedeljak vraćaju u Beograd, a svečani doček zakazan je za 20 časova ispred gradske skupštine.


(novembar 2018. godine)\nEkonomija koju je karakterisala stagnacija rasta i visoka stopa nezaposlenosti, za samo nekoliko godina se transformisala u rastuću ekonomiju sa niskom inflacijom, eliminisanim fiskalnim deficitom, opadajućim javnim dugom, stabilnim bankarskim sistemom i oporavkom tržišta rada. Osnovu za održavanje i dalje ubrzanje privredne aktivnosti treba da omogući nastavak strukturnih reformi, kao i povećanje proizvodne aktivnosti u izvozno orijentisanim privrednim delatnostima, posebno onim koje nose veću dodatnu vrednost.\nPrema fleš proceni Republičkog zavoda za statistiku, privredna aktivnost Srbije merena stopom realnog rasta bruto domaćeg proizvoda u trećem kvartalu 2018. godine, u odnosu na isti period prethodne godine, iznosi 3,7 odsto. Narodna banka Srbije je revidirala očekivanu stopu rasta na 4,0 odsto u odnosu na inicijalnu projekciju od 3,5 odsto (procena Ministarstva finansija za ovu godinu iznosi 4,2 odsto). Posmatrano po delatnostima, u drugom kvartalu 2018. godine najznačajnije stope rasta su ostvarene u sektoru građevinarstva (22,9 odsto), sektoru poljoprivrede, šumarstva i vodoprivrede (14,8 odsto) i sektoru informisanja i komunikacija (5,9 odsto). Prema najnovijim preliminarnim rezultatima obračuna, privredna aktivnost u 2017. godini uvećana je za 2,0 odsto realno.\nPozitivna očekivanja u pogledu ubrzanja rasta Srbije imaju Međunarodni monetarni fond, kao i druge međunarodne finansijske institucije. Očekuje se da stopa rasta privrede Srbije u narednom srednjem roku bude iznad globalnog proseka (3,8 odsto rast svetske privrede u 2018. godini, prema projekciji kompanije “Bloomberg”). Ekonomska aktivnost u Srbiji će u narednom periodu zavisiti od tražnje u zemljama glavnim spoljnotrgovinskim partnerima, pre svega članica EU, investicija i viška likvidnosti koji se preliva na domaće tržište, cene energenata, održanja makroekonomske stabilnosti zemlje, nastavka strukturnih reformi, kao i napretka u procesu evro-integracija.\nNarodna banka Srbije nastavlja da vodi ekspanzivnu monetarnu politiku, po osnovu značajnog smanjenja referentne kamatne stope, koja trenutno iznosi 3,0 odsto. Prema proceni analitičara, na aktuelnu monetarnu politiku NBS uticali su niski inflatorni pritisci, monetarna politika Evropske centralne banke (referentna kamatna stopa u evrozoni se održava na nuli), kao i potreba da se monetarnom politikom doprinese rastu investicione i privredne aktivnosti u zemlji. Međugodišnja inflacija u septembru je iznosila 2,1 odsto i u okviru je cilja NBS koji iznosi 3,0 odsto ± 1,5 procentnih poena. Većina analitičara smatra da u narednom periodu ne bi trebalo da dođe do pada referentne kamatne stope za dodatnih 25 baznih poena (na potencijalnih 2,75 odsto) jer se očekuje blag porast inflatornog pritiska, a privredna aktivnost je dovoljno ubrzana.\nMere fiskalne konsolidacije su ostvarile pozitivan rezultat, iznad prvobitne procene Međunarodnog monetarnog fonda. U 2017. godini je ostvaren suficit konsolidovanog budžeta u iznosu od 1,2 odsto BDP (prvi put u poslednjih deset godina), čime se značajno doprinelo smanjenju potreba za zaduživanjem. Prema podacima Ministarstva finansija, u periodu januar-avgust 2018. godine ostvaren je suficit republičkog budžeta u iznosu 36,8 mlrd dinara. Posledično, javni dug je tokom 2017. godine opao za deset procentnih poena i iznosio je 61,6 procenata BDP u odnosu na 71,9 odsto na kraju 2016. godine. Opadajući trend je nastavljen i tokom prvih devet meseci tekuće godine, pa je na kraju septembra javni dug iznosio 55,9 odsto BDP, odnosno našao se ispod „mastrihtškog kriterijuma“ od 60,0 odsto.\nUkupna spoljnotrgovinska robna razmena Srbije u periodu januar-septembar 2018. godine iznosila je 28,1 mlrd evra što predstavlja rast od 10,5 odsto u odnosu na isti period prošle godine. Izvezeno je robe u vrednosti od 12,1 mlrd evra, što predstavlja povećanje od 7,7 odsto, dok je uvoz robe iznosio 15,9 mlrd evra, što predstavlja povećanje od 12,8 odsto. Deficit spoljnotrgovinske robne razmene iznosi 3,8 mlrd evra, što je povećanje od 32,5 odsto, čime je pokrivenost uvoza izvozom opala na 76,0 odsto u odnosu na 79,6 odsto koliko je pokrivenost iznosila u istom periodu prošle godine. Porast deficita je posledica, porasta cene energenata od kojih je privreda Srbije visoko zavisna, relativno jak dinar u odnosu na ključne valute, kao i činjenica da privredni rast u značajnoj meri zavisi od uvoza materijala i proizvoda za potrebe investicione aktivnosti i potrošnje kao komponenti BDP.\nZnačajan doprinos održavanju relativno niskog deficita tekućeg računa platnog bilansa daje suficit u trgovini uslugama koji je u prvih osam meseci 2018. godine iznosio 656,8 mln evra, u odnosu na 571,8 mln evra iz istog perioda prošle godine. Deficit tekućeg računa platnog bilansa je u prošloj godini iznosio 5,7 odsto BDP, isti nivo se očekuje i u tekućoj godini, uz očekivanja NBS da se on u srednjem roku smanji na nivo od oko 5,0 odsto.\nNa pozitivne makroekonomske trendove reagovale su i agencije za ocenu kreditnog rejtinga koje su tokom 2017. godine unapredile rejting Srbije. Standard and Poor`s je povećao kreditni rejting na „BB“ sa stabilnim izgledom, što je isto učinila agencija Fitch Ratings. Moody`s je takođe povećao kreditni rejting na „Ba3“ sa stabilnim izgledom. Ovim se Srbija značajno približila investicionom nivou kreditnog rejtinga sa ciljem da se to ostvari u srednjem roku. Agencije navode kao osnovu za dalje unapređenje kreditnog rejtinga, očuvanje makroekonomske stabilnosti i rezultata fiskalne konsolidacije, strukturne reforme (javna preduzeća, poreska uprava, prosveta i zdravstvo), kao i nastavak procesa evrointegracija.\nUkupna industrijska proizvodnja je povećana za 2,3 odsto u periodu januar - septembar 2018. godine, u odnosu na isti period 2017. godine. Pozitivan rast ostvaren je u sektoru snabdevanja električnom energijom, gasom, parom i klimatizacija (3,6 odsto), dok je u prerađivačkoj industriji rast iznosio 2,7 odsto i to najviše u oblastima: popravke i montaže mašina i opreme (20,6 odsto), proizvodnje ostalih saobraćajnih sredstava (10,7 odsto), proizvodnje osnovnih metala (9,8 odsto) i proizvodnje nameštaja (8,7 odsto). Kod rudarstva je došlo do pada za 4,5 odsto.\nPrema Anketi o radnoj snazi za drugi kvartal 2018. godine, broj zaposlenih iznosi blizu 2,9 miliona, a broj nezaposlenih 391,6 hiljada. Stopa zaposlenosti populacije starosti 15 i više godina iznosi 48,6 odsto, a stopa nezaposlenosti 11,9 odsto (u prvom kvartalu iznosila je 14,8 odsto). Prosečna bruto zarada isplaćena u avgustu 2018. godine iznosila je 68.831 dinara, dok je prosečna neto zarada iznosila 49.773 dinara. U odnosu na isti mesec prethodne godine, bruto zarada je realno veća za 3,5 odsto, dok je neto zarada veća za 4,1 odsto.\nSrbija je nastavila regionalno liderstvo u privlačenju stranih direktnih investicija, koje su u 2017. godini iznosile 2,4 mlrd evra (rast od 27,0 odsto), a pozitivan trend je nastavljen i u prvih osam meseci 2018. godine kada je ostvaren priliv od 1,7 mlrd evra (međugodišnji rast od 3,1 odsto). NBS očekuje da će ukupan priliv u 2018. godini iznositi 2,6 mlrd evra, odnosno 6,2 odsto BDP i da će biti više nego dovoljno za pokrivanje deficita tekućeg računa platnog bilansa.\nDinar je u 2017. godini ojačao 4,2 odsto u odnosu na evro čime je bio jedna od valuta koje su ostvarile najveću apresijaciju. U prvih devet meseci 2018. godine prosečan devizni kurs je iznosio 118,2639 dinara za jedan evro, odnosno 99,5357 dinara za jedan američki dolar. Narodna banka nastavlja politiku intervencija na deviznom tržištu kako bi sprečila veće dnevne oscilacije nacionalne valute.


Akademija modernog menadžmenta za studente | SUPERSTE\nAkademija modernog menadžmenta za studente\nStudentska organizacija ESTIEM LG Beograd organizuje šestu po redu Akademiju modernog menadžmenta koja će trajati od 1. do 9. decembra u opštini Vračar i Privrednoj komori Srbije. Akademija će se sastojati od edukativnog i takmičarskog dela za investiciju od 100.000 dinara.\nSeminar nastoji da mladim i ambicioznim ljudima pomogne da dostignu svoje ciljeve i osnuju sopstveni posao, a u skladu sa tim učesnici će imati priliku da učestvuju kako u edukativnom, tako i u takmičarskom delu programa.\nEdukativni deo odnosi se na predavanja i radionice iz raznih oblasti marketinga, finansija i odnosa sa javnošću, kao i na upoznavanje sa investitorima. Takmičarski deo seminara je sačuvan za prezentacije ideja svih učesnika koji žele da se takmiče za investiciju od 100.000 dinara.\nU cilju pomaganja učesnicima da izgrade biznis plan za svoj startap, biće organizovane konsultacije sa stručnjacima.\nPrijave su otvorene za studente svih fakulteta do 22. novembra. Selekcija se vrši po vremenskom kriterijumu, dok se ne popune sva mesta, a prijavu možete pronaći na sledećem linku: estiem.org.rs/prijave


Milijarder: Ekonomija neće izdržati starenje stanovništva - Penzin\nPočetna Magazin Godine Ekonomija Milijarder: Ekonomija neće izdržati starenje stanovništva\nSlika: Više o Medicaid-u i Medicare-u na Penzinu\nNa konferenciji u Njujorku koju je organizovala softverska kompanija Addepar za finansijske savetnike, menadžere fondova i porodičnih firmi, on je rekao:\n– Mladi ljudi neće jednog dana pričati o smanjenju troškova, zato što i neće biti ničega da se smanjuje.\nDrukenmiler neko vreme upozorava da će programi socijalne i zdravstvene zaštite (Medicare i Medicaid) „mladost nacije dovesti do bankrota i prouzrokovati krizu veću od one iz 2008. godine, ako vlada ne smanji pomoć starima“.\nOn je nekada bio glavni strategista za Džordža Soroša, a od 2010. vodi svoj hedž-fond čije se bogatstvo procenjuje na 4,4 milijarde dolara. Od kada je u biznisu, 1986. godine, njegova prosečna godišnja zarada je 30 odsto od uloženog kapitala, što je jedan od najboljih rezultata u ovoj industriji.\nOn procenjuje da će još desetak godina kamate možda ostati na današnjem veoma niskom nivou. Mladim menadžerima koji upravljaju kapitalom i novcem poručio je da je najbolje da počnu što ranije jer se najbolji rezultati postižu između 35. i 45. godine života, prenosi Blumberg.\nKomentar Penzina: Zanimljiva su ovakva posmatranja pojedinaca kojima se u ruke prelilo bogatstvo jednako onom od kog žive milioni ljudi. Da li mlađe generacije više ugrožava to što sve manji krug ljudi ima sve više (kako tvrdi OECD – na linku iznad), ili to što bismo već danas oduzeli i poslednju nadu onima kojima je nade, i svega ostalog, ionako malo ostalo?\nTags:bogatstvodruštvoekonomijapenzijapenzioni sistemsiromaštvosocijalna zaštitazdravstvena zaštita\nMladost u starosti - Putopisno veče starijih


SKANDAL U ALBANIJI: Predstavnik Prištine na zasjedanju CEFTA gađao flašom šefa delegacije Srbije - Opcija\nSKANDAL U ALBANIJI: Predstavnik Prištine na zasjedanju CEFTA gađao flašom šefa delegacije Srbije\nSastanak na nivou zamenika ministara u okviru sporazuma Cefta prekinut je u Valoni, nakon što su članovi delegacije iz Prištine flašom gađali šefa srpske delegacije Ivana Markovića.\nMarković je u telefonskom razgovoru preneo Tanjugu da je sastanak na kojem je trebalo da se konstatuje šta je urađeno u prvoj polovini godine i da se pripreme prilozi za sledeću nedelju za sastanak u Poznanju, tekao najnormalnije, dok delegacija iz Prištine nije uzela reč.\n“Nažalost, nakon tog izlaganja predsedavajući sastanka, koji je u ovom slučaju bila Albanija, nije reagovao adekvatno i ja sam kao šef naše delegacije morao da uzmem reč i da zamolim da se takva vrsta provokacija ne koristi na sastanku u okviru Cefte”, ukazao je Marković.\nRekao je i da smatra da u okviru Cefte postoji terminologija koja se koristi i da se izbegavaju političke provokacije.\n“Svi učesnici su izrazili zgražavanje time što se desilo, to je nezabeleženo da na sastanku dođe do fizičkog napada na članove delegacije”, rekao je Marković.\nDodao je da je jedino predsedavajući, odnosno Albanija, pokušao to da relativizuje, ali da nijedna druga delegacija nije prihvatila njihovo tumačenje da te osobe nisu članovi delegacije iz Prištine.\n“Siguran sam da je ta flaša završila na licu ili glavi šefice delegacije iz Moldavije ili naše koleginice da bi bilo povreda”, navodi Marković.\nKada su u pitanju neke druge sankcije delegaciji iz Prištine, u okviru Cefte, kako kaže Marković, nije moguće ništa više uraditi, sem što će srpska delegacija zahtevati da oni više nikada ne prisustvuju sastancima u okviru Cefte.\nNakon današnjeg sastanka trebalo je da usledi sastanak zajedničkog Komiteta Cefte na ministarskom nivou ali, kako kaže Marković, on neće biti održan.\n“Svi smo zgroženi time što se dogodilo, niko nije mogao ni da pretpostavi da će doći do napada, a kamoli da očekuje tako nešto”, ukazao je Marković.


Koridorima Srbije putari nametnuli automobile i mobilne – RTV SUNCE Arandjelovac\nHome » Srbija » Koridorima Srbije putari nametnuli automobile i mobilne\n“Nabavka automobila predstavlja realnu potrebu ove vrste projekta i kao jasno prepoznata, sastavni je deo specifikacija FIDIC ugovora o građenju, koji nisu propisali Koridori Srbije već Međunarodna asocijacija inženjera konsultanata”, navodi se u saopštenju Koridora.\n“Neosnovana je i zlonamerna pretpostavka da bi se nabavkom kroz drugu vrstu postupka ostvarila veća ušteda i kontrola”, naveli su Korodorima povodom pisanja Insajdera.\n“Netačno je da je izbegnuta obaveza da se raspiše posebna javna nabavka, jer automobili jesu nabavljeni preko tendera u skladu sa strogim procedurama Međunarodnih finansijskih institucija koje kontrolišu svaki korak i uslove u postupku sprovođenja tendera, ugovaranja i same realizacije projekta”, naveli su Koridori.\n“Na taj način praktično je izbegnut tender za kupovinu vozila, a sve to platili su građani Srbije”, navodi se na sajtu Insajdera i dodaje da “automobili, njihovo održavanje, mobilni telefoni samo su deo troškova koje građani Srbije plaćaju, a koji su ugrađeni u cenu izgradnje autoputa”.\n“Imajući u vidu umanjenu mogućnost kontrole prilikom ovakvih nabavki, postavlja se pitanje da li je zapravo otkriven još jedan mehanizam koji otvara prostor za legalizovanje korupcije”, naveo je Insajder.\nPrevious: Zbog nošenja “vešala” i objave na Facebooku još 30 dana\nNext: RTV Sunce – TV Ordinacija – dr Dušan Vujnović, spec epidemiolog


Ko će u Evroligu? Čović i Mijailović rekli svoje, Maljković se složio - Sportske.net\nKo će u Evroligu? Čović i Mijailović rekli svoje, Maljković se složio\nJoš samo da čujemo Đordija...\n''As'' otkrio, ovako će izgledati glasanje u Evroligi, da li će presuditi Đordijev ''zlatni glas''?Kako izgleda Ostojina vizija Partizana u novoj sezoni?Uzalud se nadamo, ništa od Evrolige?!Uzalud se nadamo, ništa od Evrolige?!Uzdrmana Đordijeva imperija, Turci ozvaničili transfer u FIBA Ligu šampiona!\nSve je više sumnji u nastavak prekinute košarkaške sezone, ali već početkom naredne nedelje imaćemo jasnu sliku po tom pitanju, bar kada su u pitanju Evroliga i Evrokup.\nAko sezona ne bude mogla da bude nastavljena, onda treba da se donese odluka o klubovima učesnicima sledeće sezone u elitnom evropskom takmičenju. Da li bi u tom slučaju spisak ekipa bio isti kao ove sezone, ili bi došlo do proširenja, jošjednoje od pitanja koje bi došlo na dnevni red.\nA ako proširenja bude, onda bi ABA liga mogla da se nada i drugom svom predstavniku, mnogi veruju da bi to trebalo da bude Partizan.\nI Zvezda i Partizan u Evroligi je opcija koju bi, naravno, prihvatili i čelnici dva naša najtrofejnija kluba, a sa njima se sada složio i prvi čovek Olimpijskog komiteta Srbije Božidar Maljković.\n''Saglasan sam sa izjavama predsednika Crvene zvezde i Partizana, Nebojše Čovića i Ostoje Mijailovića, da ABA liga treba da da ima dva predstavnika u Evroligi.\nZbog najbogatije istorije košarke sa ovih prostora, zbog najvećih trenera i igrača, NBA igrača koji su odavde.\nTa dva kluba moraju da budu u Evroligi kao najbolji s ovih prostora, jer boljih nema, to je kao da zaboravljate istoriju.\nKoliko je igrača odavde osvojilo titule i bilo u NBA? Kada bismo uspeli sve Zvezdine i Partizanove pehare da donesemo, bila bi puna dva terena. Mnogo smo mi dali evropskoj i svetskoj košarci'', izjavio je Maljković za ''Nova.rs''


Grupa od 80 pristalica beloruske opozicije oslobodjena je u petak iz zatvora nakon ssto su odsluzzili kratkotrajne kazne zbog uccescca u protestima nakon neregulanrih predsednicckih izbora od 19. marta. Pretpostavlja se da je nakon akcije policije prossle sedmice uhapsseno i osudjeno oko 500 opozicionara.\nAustrija, predsedavajuca Evropske unije, zahteva njihovo hitno oslobadanje. Minisar spoljnih poslova Ursula Plassnik ponovila je da cce pripadnici Lukassenkinog rezzima biti izlozzeni sankcijama Brisela.\nOna je osudila "loss odnos" i "brze sudske procese" kojima su bili izlozeni opozicionari.\nRepresiju nad aktivistima opozicije osudio je u petak i NATO.


SVI poslodavci privatnog sektora u NJujorku moraće da nalože obaveznu vakcinaciju protiv koronavirusa svojim radnicima prema novim pravilima koja je danas objavio gradonačelnik Bil de Blazio.\nOdluka će početi da se primenjuje 22. decembra i ima za cilj da spreči nagli porast infekcija koronavirusa tokom sezone praznika i hladnijih meseci, rekao je gradonačelnik de Blazio u emisiji "Jutro DŽo" za MSNBC, preneo je AP.\n- Mi u NJujorku smo odlučili da zaista učinimo nešto hrabro kako bi zaustavili dalji rast infekcija kovida-19 i opasnosti koje svima nama preti - rekao je on i dodao da će svi poslodavci u privatnom sektoru u NJujorku biti obuhvaćeni ovim novim pravilom od 22. decembra.\nVakcina protiv kovida-19 je već obavezna za nastavnike, policajce i vatrogasce u NJujorku, a prošle nedelje je najavljeno da će biti obavezna i za zaposlene u privatnim i verskim školama.\nDe Blazio je rekao da očekuje da će novo pravilo preživeti sve pravne izazove.\nTrenutne, važeće antikovid mere u NJujorku uključuju najmanje jednu dozu vakcine za restorane u zatvorenom, prostore za zabavu i fitnes centre.\nA prema novim merama, odraslima iznad 12 godina biće potrebne dve doze za obedovanje u zatvorenom prostoru, zabavu i teretane.\nvakcinacija NJujork nove mere


Božović: "Ne ide na silu" - Sportske.net\nBožović: "Ne ide na silu"\nTrener fudbalera Crvene zvezde Miodrag Božović izjavio je da je učinak njegovog tima u evropskim kvalifikacijama realnost i da klubu nije uspelo da preko noći uradi posao za koji je potrebno vreme.\nNišta od čuda - Zvezda bez Evrope devetu sezonu za redom!Ko drugi? Katai brani Zvezdinu čast!Ova slika opisuje kako se "Delije" osećaju u dvomeču sa Sasuolom!Grof se hvata za glavu - Šta promašiše Mouče i Vieira!Kraj nadanja - Berardi doveo Sasuolo u vođstvo\nFudbaleri Crvene zvezde oprostili su se od Evrope eliminacijom u plej-of fazi kvalifikacija za Ligu Evrope ukupnim porazom od Sasuola rezultatom 4:1.\nPosle dvomeča sa Valetom i Ludogorecom, a potom i sa Sasuolom, trener Crvene zvezde Miodrag Božović konstatovao je da klubu nije pošlo za rukom da preko noći uradi nešto što se gradi godinama.\n"Mislim da je ovo realnost. Jednostavno, ekipa se ne stvara preko noći. Objektivno, svi vrlo dobro znamo da smo pokušali nešto da napravimo na silu, ali ne ide, mora da se radi postupno" kazao je Božović.\nSasoulo je u Ređo Emiliji savladao Crvenu zvezdu sa 3:0, dok je revanš utakmica završena rezultatom 1:1.\n"Mislim da je Sasuolo vrlo ozbiljna ekipa, dugo godina igraju zajedno, a nama fali još više utakmica i uigranosti" istakao je Božović.\nNa pitanje novinara da li Crvenoj zvezdi nedostaje još neko ko bi pravio razliku Grof je kratko odgovorio:\n"Dobri fudbaleri uvek fale!"\nCrvena zvezda se sada okreće obavezama na domaćoj sceni, a grupna faza evropskih takmičenja ostaje nedostižna devetu godinu za redom.


O Poglavlju 28 – Zaštita potrošača i zaštita zdravlja | Nacionalni konvent o Evropskoj uniji\nO Poglavlju 28 - Zaštita potrošača i zaštita zdravlja\nO Poglavlju 28 – Zaštita potrošača i zaštita zdravlja\nPoglavlje 28 je podeljeno na dva dela i odnosi se na politiku zaštite potrošača i politiku zaštite javnog zdravlja. Pravne tekovine EU u oblasti zaštite potrošača regulišu bezbednost potrošačke robe i zaštitu ekonomskih interesa potrošača u brojnim pojedinačnim sektorima. One podrazumevaju opšti okvir finansiranja i pravila koja regulišu zaštitu potrošača na nivou Evropske unije i nivou država članica, uključujući mere zabrane i pristup pravdi, uz mere za poboljšanje saradnje između vlasti država članica. Oblast zaštite potrošača reguliše set od nekoliko važnih direktiva koje je potrebno preneti u domaće zakonodavstvo, kao što su: Direktiva o ugovorima zaključenim van poslovnih prostorija, Direktiva o nepravičnim ugovornim odredbama, Direktiva o ugovorima zaključenim na daljinu, Direktiva o tajmšeringu, Direktiva o nepoštenom poslovanju, Direktiva o označavanju cena i Direktiva o sudskim zabranama. Usklađivanje pravila o zaštiti potrošača ima za cilj da odstrani prepreke na tržištu i da omogući integrisani ekonomski prostor, tako da usluge i robe mogu da cirkulišu sa istim standardima bezbednosti i kvaliteta i da potrošači uživaju visok nivo zaštite svojih prava. Dati okvir se takođe odnosi na aspekte u ve zi sa opštom bezbednošću potrošačkih proizvoda, kao što su opasne imitacije, odgovornost za proizvode sa nedostacima i EU sistem brzog uzbunjivanja (RAPEX). Pored toga, regulisana su i pitanja kao što su: prodaja potrošačke robe i garancije u vezi sa tim, nepovoljni uslovi ugovora, navođenje cena, prodaja od vrata do vrata, prodaja na daljinu, marketing finansijskih usluga na daljinu, potrošački krediti, lažno i uporedno oglašavanje, nepoštena trgovina, paket putovanja i prava putnika koji lete. Pravne tekovine EU u oblasti javnog zdravlja obuhvataju mere u vezi sa opštim okvirom finansiranja i mere za regulisanje ove oblasti. Takođe, regulišu se pitanja vezana za kontrolu duvana, prenosive bolesti, krv, tkiva i ćelije, mentalno zdravlje, prevenciju zloupotrebe droga, zdravstvenu neravnopravnost, ishranu, smanjenje štetnog dejstva alkohola, skrining raka, zdravu okolinu, kao i za sprečavanje povreda, promovisanje bezbednosti i Evropsku akciju u oblasti retkih bolesti. U momentu izrade ovog Vodiča još uvek je trajala rasprava u Savetu o Izveštaju sa skrininga za ovo poglavlje.\nDržave članice treba da u svoje nacionalno zakonodavstvo transponuju date pravne tekovine EU. Kroz zajedničku politiku zaštite potrošača, a preko regulisanja i nadzora na području zaštite potrošača, u Republici Srbiji će biti omogućen veći stepen bezbednosti proizvoda, a time i bolja zaštita potrošača, kao i opšte poboljšanje kvaliteta života. Tako se smanjuju izdaci u zdravstvu, odnosno troškovi lečenja povreda i bolesti uzrokovanih korišćenjem nebezbednih proizvoda. Razvoj sistema vansudskog rešavanja sporova na ovom području rasterećuje sudove, a rad udruženja za zaštitu potrošača doprinosi jačanju uticaja potrošača. Uključivanjem u sistem RAPEX, za brzu razmenu upozorenja i informacija o opasnim i nebezbednim proizvodima, podiže se opšti nivo bezbednosti proizvoda, između ostalog sprečavanjem prodaje i povlačenjem sa tržišta proizvoda koji predstavljaju rizik za zdravlje i bezbednost potrošača. Punim učešćem u RAPEX-u (Srbija sad sarađuje sa RAPEX-om) biće u potpunosti onemogućeno da roba povučena sa tržišta drugih država članica EU, bude plasirana na tržištu Srbije. Primena i sprovođenje politika zaštite potrošača i zdravlja zahteva adekvatne administrativne kapacitete i infrastrukturu na nacionalnom, regionalnom i lokalnom nivou. Republika Srbija će morati da obrazuje nezavisne administrativne strukture sa izvršnim ovlašćenjima, čime će se omogućiti delotvoran nadzor nad tržištem i sprovođenje propisa. Potrebno je obezbediti i odgovarajuće mehanizme vansudskog rešavanja sporova, informisanje i obrazovanje potrošača, dati odgovarajuću ulogu organizacijama za zaštitu potrošača, i dr. Zajednička politika zaštite zdravlja ostvaruje se kroz promociju zdravlja i nadzor nad ostvarivanjem ciljeva zdravstvene politike. Primera radi, primenom visokih standarda EU, Srbija će moći da garantuje obavljanje transplantacijskih usluga u skladu sa najsavremenijim tehnološkim i medicinskim dostignućima. U pogledu javnog zdravlja, potreban je adekvatan administrativni kapacitet, sa ciljem pravilne primene i kontrole sprovođenja zdravstvenog zakonodavstva EU, posebno u oblasti krvi, tkiva i ćelija.


Mekalister: Ohrabrenje Srbiji na putu ka EU\nVi ste ovde:Početna»Vesti»Mekalister: Ohrabrenje Srbiji na putu ka EU\nBy Antonela objavljeno\t 05/10/2018 Vesti\nPredsednica Vlade Republike Srbije Ana Brnabić istakla je u razgovoru sa predsedavajućim Komitetu za spoljne poslove (AFET) i izvestiocem Evropskog parlamenta za Srbiju Dejvidom Mekalisterom da su makroekonomska stabilnost, reforma javne administracije i vladavina prava stubovi dugoročnog razvoja Srbije, a ne samo uslovi za punopravno članstvo u EU.\nBrnabić je tom prilikom, kako je saopšteno iz Vlade Srbije, naglasila da su sveobuhvatne reforme prvenstveno u interesu građana Srbije.\nOna je izrazila očekivanje da će izveštaj Evropskog parlamenta o napretku Srbije, koji se očekuje krajem novembra, biti pozitivan, dodajući da je svesna da predstoji još dosta posla u oblasti jačanja vladavine prava i postizanja napretka u poglavljima 23 i 24.\nPremijerka je objasnila da se posvećeno radi na reformi pravosuđa i da će se finalna verzija ustavnih amandmana, usklađena sa sugestijama Venecijanske komisije, ubrzo naći u skupštinskoj proceduri.\nIzvestilac Evropskog parlamenta je pohvalio napredak Srbije i napore Vlade da nastavi sprovođenje najvažnijih reformi.\nMekalister je naglasio da je Srbija lider u regionu kada su u pitanju ekonomske reforme, i pohvalio posvećenost Vlade da vodi otvoren dijalog sa predstavnicima civilnog sektora i medijskih i novinarskih udruženja.\nVažno je, kako je ocenio, da ohrabrimo Srbiju na njenom putu ka Evropskoj uniji i pružimo podršku u svim oblastima gde postoji prostor za napredak.\nOn je naveo da je Srbija, sa otvorenih 14 poglavlja, na dobrom putu ka Evropskoj uniji, i dodao da će insistirati na tome da se na narednoj Međuvladinoj konferenciji Srbije i Evropske unije otvori što više novih poglavlja, navodi se u saopštenju iz Vlade Srbije.


NAJNOVIJA VEST: Huti iz Jemena upali u S. Arabiju i zarobili nekoliko hiljada vojnika | NetLineSystem.com\nNAJNOVIJA VEST: Huti iz Jemena upali u S. Arabiju i zarobili nekoliko hiljada vojnika\n28.09.2019 Jemenski pobunjenici Huti su izveli veliku vojnu operaciju na granici sa saudijskom provincijom Nadžran, tokom koje su zarobili nekoliko hiljada vojnika. Tom prilikom zaplenili su nekoliko stotina tra\nJemenski pobunjenici Huti su izveli veliku vojnu operaciju na granici sa saudijskom provincijom Nadžran, tokom koje su zarobili nekoliko hiljada vojnika.\nTom prilikom zaplenili su nekoliko stotina transportnih sredstava arapske koalicije, rekao je televiziji “Pres TV“ brigadni general Jahja Saria, zvanični predstavnik oružanih snaga pokreta.\n“Oružane snage Jemena objavljuju da je izvedena opsežna vojna operacija na osi nadžrana. Neprijatelj je pretrpio velike gubitke u tehnici i živoj sili. Hiljade neprijateljskih vojnika su zarobljeni, na stotine su ubijeni i ranjeni”, rekao je Saria.\nIzmeđu ostalog, za 72 sata izvođenja operacije Huti su uspeli da opkole “tri vojne brigade neprijateljskih snaga”, koje su bile u potpunosti razbijene, čime je “oslobođeno” stotine kvadratnih kilometara. Po njegovim rečima, zaplenjena je velika količina oružja, uključujući na stotine transportnih sredstava.\nMeđu zarobljenima su, kako saudijski vojnici i oficiri, među kojima je mnogo komandira, tako i vojnici drugih nacionalnosti.\nPredstavnik Huta uverava da se sa zarobljenicima postupa „u skladu sa verskim principima, običajima i tradicijama Jemena“.\nSaria je izjavio i da nameravaju da traže od „neprijatelja razmenu zarobljenika“. On je dodao da su pobunjenici, osim kopnenih snaga, tokom operacije iskoristili i protivvazdušne i raketne snage, kao i jedinice zadužene za puštanje udarnih dronova.\nKonflikt u Jemenu je počeo 2014. godine, kada su prestonicu Sanu preuzeli šiitski pobunjenici Huti, koje podržava Iran. Koalicija predvođena Saudijskom Arabijom 2015. godine počela je borbu protiv Huta, a u vazdušnim napadima koalicije živote je izgubilo na hiljade civila. Saudijska koalicija za sada nije potvrdila ni demantovala ove informacije


Tanjug 17. januara 2020. 16:52\nSARAJEVO – Savet ministara BiH i Vlada Republike Turske sklopili su sporazum o saradnji prema kojem BiH dobija donaciju od 200 miliona turskih lira, oko 30 mliona evra za nabavku vojne opreme, a uslov je da ona bude naručena od turske namenske industrije.\nU sporazumu koji je sada u procesu konsultacija i koji tek treba da potvrdi Parlamentarna skupština BiH stoji da naznačeni deo alociranih sredstava može da bude iskorišćen u narednih pet godina, počevši od datuma obaveštenja koje će Savetu ministara upututi Kabinet vojnog atašea turske Ambasade u Sarajevu, preneo je sarajevski portal Klix.\n„Savet ministara BiH će dostaviti popis zahteva, uključujući prioritete, o kojima će se odlučivati u okviru određenog projekta, uzimajući u obzir alocirana sredstva za proces nabavke. Popis se dostavlja Ministarstvu državne odbrane Republike Turske kroz diplomatske kanale“, navodi se, uzmeđu ostalog, u sporazumu.\nDodaje se da će uplate biti izvršene nakon što Savet ministara BiH obavesti Ministarstvo državne odbrane Republike Turske diplomatskom notom kroz diplomatske kanale da je roba primljena u potpunosti i neoštećena, u skladu sa uslovima ugovora i procedurama inspekcije kako je zatraženo u procesu nabavke koji je sproveden u koordinaciji sa Ministarstvom državne odbrane Republike Turske.\nSporazum predviđa da BiH ugovorom mora da se obaveže da neće opremu ustupiti ili prodati trećoj strani, niti je izuzeti iz inventara bez saglasnosti Turske.\nPored pomoći u vojnoj opremi, Turska je namenila i preko milion maraka za obuku pripadnika Oružanih snaga BiH u centrima za obuku Turskih oružanih snaga.\nBosna i Hercegovina je već od Turske dobijalaa ovakvu vrstu pomoći, ali nikad u ovolikom iznosu. Turska vojno pomaže i Crnu Goru, a nedavno je sklopljen sporazum u vrednosti od 15 miliona evra, navodi Klix.


eKapija | Kanadske škole Maple Bear stižu u Srbiju\nIzvor: eKapija | Utorak, 27.11.2018.| 15:56\nKanadske škole Maple Bear stižu u Srbiju\nUsmeravanje dece ka učenju tokom celog života, da teže ostvarivanju uspeha i postanu, građanin sveta, temelj je kanadske metodologije, jednog od svetskih lidera u obrazovanju. Ovaj koncept, postaje prvi put dostupan u našem regionu, zahvaljujući kandskoj Maple Bear franšizi škola. One su postavljene tako da obrazuju dete u svakom smislu, psihološki, intelektualno, emocionalno i socijalno, i to u tri ključna pravca, kreativnosti, saradnje i kritičkog razmišljanja. U Srbiji je, kako navode, plan da se razvije više od 10 predškolskih ustanova i osnovnih škola, sa potencijalom otvaranja srednjih škola.\n- Još uvek ne znamo kako će izgledati čak 85% radnih mesta u 2030. godini, rezultati su istraživanja Instututa IFTF. Kako onda obrazovanje može da usmeri decu za poslove koji u sadašnjosti još ne postoje? Šta bi škole trebalo da omoguće deci kako bi osigurale njihovu budućnost? S ozbirom da niko ne zna šta budućnost nosi, odgovor jednostavno leži u metodologiji "naučite kako da učite". Ukoliko deci pružimo adekvatne veštine i ljubav ka učenju i sticanju znanja, biće spremna da se suoče sa svim izazovima i imaće samopouzdanja da pronađu svoj put u svetu velikih i brzih promena - izjavio je Yann Bidan, generalni direktor Maple Bear za Centralnu i Istočnu Evropu. - Kanadska franšiza škola dolazi u region Centralne i Istočne Evrope (CEE) i u potrazi smo za lokalnim partnerima za osnivanjem škola u Srbiji. Naše škole, Maple Bear, imaju jedinstvenu poziciju – prilagođavaju se lokalnim regulativama, nudeći kreiranje potpuno lokalizovanog nastavnog plana i programa, uz kanadski program i metodologiju. Takođe, ovakvav pristup učenicima Maple Bear škola, otvara mnogo više opcija za dalje obrazovanje u zemlji i insotranstvu.\nPrema najnovijoj OECD-ovoj listi, Kanada se našla na 6. mestu, kao najbolje rangirana zemlja engleskog govornog područja, ostaviviši iza sebe Veliku Britaniju na 23. mestu, SAD na 31. mestu i sl., a našla se i ispred evropskih ekonomskih i obrazovanih lidera, Francuske koja je na 25. mestu, Nemačke na 13. mestu ili Finske na 8. mestu. Prema ovim rezultatima Srbija je rangirana na 42. mestu.\nKanadska škole Maple Bear donose najbolju praksu kanadske dvojezične metodologije obrazovanja. Maple Bear jedan je od najbrže rastućih privatnih obrazovnih brendova u svetu. Iako je sa svojim radom počeo pre samo 12 godina, danas je prisutan u 16 zemalja širom sveta sa 300+ vrtića, osnovnih i srednjih škola i više od 35.000 učenika. Uspešan poslovni model prisutan u školama širom sveta, stigao je i u Centralnu i Istočnu Evropu sa ambicioznim planom razvoja u narednih deset godina - razviti veliku mrežu škola sa više od 15.000 učenika.


Ovo je najlepša PRIRODNA lepotica sa naših prostora - izgleda nestvarno (FOTO)\nPevačicu Ninu Badrić mnogi smatraju najlepšom ženom na našim prostorima, a ovih dana uživa u čarima leta i sve lepo dokumentuje na svom Instagram nalogu.\nPevačica hitova „Da biram“, „Rekao si“ avgustovske dane provodi na hrvatskom primoriju i često obraduje svoje pratioce slikama sa odmora. Nina bira jednodelne kostime, a svi su primetili da izgleda fantastično.\n„Zaljubljena u more“, stoji u opisu fotografije, a mnogi su komentarisali „Mi smo zaljubljeni u tebe“.\nPodsetimo, Zagrepčanka je u junu napunila 49 godina, a mediji sa našeg prostora je zovu „hrvatskom Monikom Beluči“, moramo priznati sa razlogom.\nPrevious articleLOŠI REZULTATI: Ponovo skoro 3.500 novozaraženih, preminulo 19 osoba\nNext articleCrnogorske „komite“ nove „ustaše“ – „Iza svega je Đukanović“


Treći dan konferencije Brand New World - WANNABE MAGAZINE\nPoslednji dan konferencije “Brand New World“, 11. oktobar, otvoriće brending guru Gvido Voska (Guido Woska) iz Nemačke, direktor za klijente u globalnoj agenciji za brending, dizajn i inovacije, Designit, koji će predstaviti vrlo futuristički, nekad krajnje kontroverzan prikaz o tome kako tehnologija može da promeni ljudsku evoluciju. Uslediće predavanje danskog dizajnera Nikole Vig Hansena (Nicholai Wiig Hansen) koristi samog sebe kao ciljnu grupu kod dizajniranja, odnosno zamišlja potrebe klijenata na osnovu onoga što sam najviše voli.\nHansen je autor mnogih klasika švedske kompanije Ikea, osmislio je dizajn koncept za jedan od najvećih lanaca supermarketa u Danskoj, a radio je i sa fabrikama tepiha, hrane i čokolade. BDW predstavlja i art direktora, grafičkog dizajnera i izdavača iz Barselone, Omara Sasu, urednika časopisa Apartamento koji je asocijacija D&D proglasila za najbolji časopis u kategoriji „Best Entire Magazine of 2010“.\nU sesiji posvećenoj srpskim kreativcima nastupiće verovatno najbolji srpski grafički dizajner u svetu, Saša Vidaković iz Londona, naš daleko najuspešniji domaći strip autor poslednjih godina Aleksa Gajić, fenomenalni dizajner vizuelnih efekata iz Njujorka Uroš Otašević, i kao šlag na torti, najsvežiji srpski pobednik venecijanskog filmskog festivala, i to sa svojim prvim filmom, mladi reditelj i scenarista Vuk Ršumović.\nZa kraj konferencije je predviđeno predstavljanje meksičkog arhitekte Mišela Rohkinda (Michel Rojkind), koji će objasnitii kako se osećao kada ga je 2011. časopis Wallpaper proglasio za jednog od „150 revolucionara u proteklih 15 godina“. Fascinantni projekti njegovog studija vizija su jednog sasvim novog sveta, a istovremeno održavaju čvrstu vezu sa zajednicom kojoj treba da služe.\n“Arhitektura mora da dovede do najboljeg mogućeg ishoda, pa se zato, pre nego što počnemo sa projektovanjem, prvo bavimo projektnom strategijom. Mi to zovemo A.D.D. (Adaptive Diagnostic Design), koji diktira kakva će biti sama forma i pomoći nam da odemo korak dalje. Moramo razumeti koje su sve mogućnosti, ne samo one koje ističe klijent, već kakav je kompletan potencijal određene prilike koja se pruža svima. Danas dizajn mora da ostvari svoj pun potencijal, da ima dodatnu vrednost, da nešto vrati zajednici. Zato pravimo strategije koje pojačavaju efekat finalnog projekta”, kaže Rohkind.\nKljučne reči arhitekturaBelgrade Design WeekBelgrade Design Week: Treći dan konferencije Brand New WorldBrand New Worlddizajndogađaji u graduizložbekonferencijepredavanja


Siti pokorio Old traford, još tri koraka do titule, katastrofa Arsenala (VIDEO) - SPORTSKI ŽURNAL\nFudbaleri Mančester sitija pobedili su na gostovanju Mančester junajted sa 2:0 u zaostaloj utakmici 31. kola Premijer lige\nPrvo poluvreme donelo je izjednačenu igru na obe strane, ali se situacija promenila u drugom delu kad su „građani” došli do oba gola.\nPitanje pobednika u gradskom derbiju rešio je Liroj Sane u 66. minutu posle odličnog kontranapada i asistencije Rahima Sterlinga.\nU drugoj utakmici igranoj večeras Vulverhempton je pred svojim navijačima pobedio Arsenal sa 3:1. Domaćin je poveo pogotkom Rubena Nevesa u 28. minutu, dok je na 2:0 u 37. povisio Met Doerti.\nPitanje pobednika praktično je bilo rešeno posle prvog poluvremena, pošto je u sudijskoj nadoknadi vremena na 3:0 povisio Diogo Žota. Arsenal je preko Sokratisa Papastatopulosa u 80. minutu samo ublažio poraz.


Većina Evropljana vjeruje da je u toku novi “hladni rat”\nPrema izvještaju Evropskog vijeća zu vanjske odnose (ECFR), većina Evropljana vjeruje da je u toku novi hladni rat između SAD-a i njihovih glavnih geopolitičkih rivala, Kine i Rusije, ali mali broj njih smatra da je njihova zemlja direktan učesnik u tome, piše Guardian.\nNa osnovu ispitivanja u 12 država članica EU, studija ECFR je pokazala da veći broj Evropljana vjeruje da vodstvo EU u Briselu jeste strana u novom međunarodnom sukobu.\nAutori izvještaja rekli su da podaci ankete ukazuju na “jasnu opasnost od proširenja jaza između javnog mnjenja u Evropi i u SAD-u,” navodi Guardian.\nOdgovori su također ukazali na “nepovezanost” između političkih ambicija Brisela i država članica EU, dodali su autori, te naveli da bi to moglo potkopati učinkovit odgovor Evrope u slučaju eskalacije tenzija sa Kinom ili Rusijom.\n– Evropska javnost misli da je u toku novi hladni rat, ali ne žele imati veze s tim – rekao je Mark Leonard, koautor studije i direktor ECFR-a.\n“SAD protiv Rusije i Kine”\nU slučaju da se Washington i Brisel pripremaju za “generacijsku borbu protiv cijelog društva protiv autokratija u Pekingu i Moskvi,” mogli bi doći do zaključka da “nemaju društveni konsenzus iza sebe,” napisali su Leonard i Ivan Krastev, član odbora ECFR-a.\nU 12 ispitanih zemalja 62% ispitanika je izjavilo da vjeruje da se između SAD-a i Kine vodi novi hladni rat, a 59% je prepoznalo sličan raskol između SAD-a i Rusije.\nSamo 15% Europljana smatralo je da je njihova vlast u novom hladnom ratu s Kinom, a 25% sa Rusijom. Suprotan stav bio je najizraženiji u Mađarskoj (91%), Bugarskoj (80%), Portugalu (79%) i Austriji (78%).\nViše Evropljana, iako i dalje manjina – 31% – smatra da je EU sada u sukobu s Kinom, a 35% je reklo da to nije slučaj. Oko 44% je izjavilo je da misli da je EU u novom hladnom ratu s Rusijom.\nBrisel kao mjesto odbrane interesa\nAutori su naveli da Evropljani “možda konačno priznaju zajedničku evropsku vanjsku politiku” kada su u pitanju Kina i Rusija, te da vide Brisel, a ne vlastite nacionalne vlade, kao “najbolje mjesto za odbranu svojih interesa i vrijednosti”.\nAli primijetili su i da su aktivnosti Brisela po ovom pitanju u suprotnosti sa javnim mnjenjem u Evropi, te da će ideja hladnog rata vjerovatno odbiti više birača nego što ih privlači, pa bi se kreatori politika morali boriti za snažan atlantski savez na novi način.\n– Za razliku od prvog hladnog rata, [Evropljani] ne vide neposrednu, egzistencijalnu prijetnju evropskom susjedstvu ili osjećaj ideološke kohezije unutar slobodnog svijeta. Političari se više ne mogu oslanjati na napetosti s Rusijom i Kinom kako bi uvjerili birače u vrijednost snažnog atlantskog saveza. Umjesto toga, oni moraju napraviti argument vezan za evropske interese – rekao je Leonard.


"Vučić zamajavao narod u deset tačaka": Stefan Jovanović (Narodna) o obraćanju predsednika - Politika - Dnevni list Danas\nPočetna » Vesti » Politika » „Vučić zamajavao narod u deset tačaka“: Stefan Jovanović (Narodna) o obraćanju predsednika\n„Vučić zamajavao narod u deset tačaka“: Stefan Jovanović (Narodna) o obraćanju predsednika\nVojin Radovanović06.05.2022. 20:43\nStefan Jovanović, portparol i generalni sekretar Narodne stranke, upitan za komentar o večerašnjem obraćanju predsednika Aleksandra Vučića kaže da je cilj ove konferencije „zamajavanje naroda u deset tačakar“.\n„Čuli smo od evropskih integracija, pitanja Kosova i Metohije, sardina u ulju, soli od 50kg do veštačke intigencije“, podsetio je Jovanović.\nOn je ocenio i da Srbija jeste u velikim problemima, pre svega zbog, kako navodi, loše Vučićeve politike – „i po pitanju KiM, gde je sve nadležnosti Srbije predao vlastima u Prištini, do ekonomske politike gde se trenutno nalazimo u neverovatnom vrtlogu poskupljenja svih cena“.\nAleksandar VučićNarodna strankaStefan JovanovićBeograd


Marko Kjudineli - Blic Sport\nTroicki nadomak prve ATP titule u karijeri\nViktor Troicki i Nemac Kristofer Kas plasirali su se danas u finale turnira u Bangkoku u konkurenciji dublova.\nTroicki furiozno do drugog kola u Bangkoku\nViktor Troicki furiozno je započeo takmičenje na turniru u Bangkoku savladavši Švajcarca Marka Kjudinelija sa 6:3, 6:1.\nTroicki i Kjudineli eliminisani u dublu\nSrpski teniser Viktor Troicki i Švajcarac Marko Kjudineli nisu uspeli da se plasiraju u polufinale u konkurenciji dublova na turniru u Haleu pošto su večeras u četvrtfinalu izgubili od trećih nosilaca, Šveđanina Johana Brunstroma i Žana-Žilijena Rojera iz Holandskih Antila sa 2:1 u setovima - 6:2, 4:6, 10:8.\nĐoković u polufinalu bez borbe\nNovak Đoković se posle pobede nad Markom Kjudinelijem od 6:4, 6:2 u drugom kolu turnira u Roterdamu plasirao u polufinale ovog nadmetanja jer je njegov naredni rival, Nemac Florijan Majer, zbog povrede noge odlučio da ne nastupi u četvrtfinalu.\nNovak ubedljiv protiv Kjudinelija\nNovak Đoković je savladao Marka Kjudinelija sa 6:4, 6:2 i rutinskom igrom posle sat i po stigao do četvrtfinala u Roterdamu.\nĐoković: Osećam pritisak, moram bolje da igram\nNovak Đoković se plasirao u treće kolo AO u Melburnu, pošto je pobedio 58. igrača sveta Marka Kjudinelija iz Švajcarske sa 3:1 (3:6, 6:1, 6:1, 6:3).\nUŽIVO: Đoković - Kjudineli (kraj, 3:1)\nPratili ste uživo meč 2. kola Australijan opena Novak Đoković - Marko Kjudineli u našem tekstualnom prenosu. Švajcarac je neočekivano poveo sa 1:0 u setovima ali to je bilo sve što je on uspeo da uradi do kraja meča. Đoković je sigurnom igrom uspeo da slavi sa 3:0 (3:6, 6:1, 6:1, 6:3).


Polovni Ford Mondeo auto oglasi | Auto pijaca / Država: Srbija - Filtered\nFord Mondeo je putnički automobil srednje klase koji od 1993. proizvodi automobilski koncern Ford Motor Company. Ford Mondeo je trebao da zameni svog prethodnika, Ford Sierra u Evropi a Ford Telstar u Aziji. Ime Modeo potiče od latinske reči "mundus" - "svet" koja odražava globalni koncept vozila i distribuciju na globalnom tržištu.\nRazvoj automobila je bio pokrenut još 1986., i spadao je medju najskuplje razvojne programe - 6 milijardi USD. Vozilo u razvoju je bilo označeno kodem CDW27, C i D označavaju nižu i srednju klasu, a W označuje World Car. Dizajn automobila je bio različit u SAD i Evropi.\nPrve zvanične informacije o novom automobilu su se pojavile 2. decembra 1992. u magazinu Auto Car, gde je objavljen članak sa detaljima i fotografijama novog automobila.\nFord Mondeo je predstavljen na tržištu 8. januara 1993. a prodaja je pokrenuta iste godine - 22. marta. U ponudi je bilo nekoliko karoserija - limuzina sa četvoro vrata, kompakt sa petoro vrata i karavan sa petoro vrata.


Fantomske firme prepakivale jabuke - AgroSmart\nPravovremenim reagovanjem carinika iz Sremske Mitrovice sprečen je izvoz 60 tona jabuka s lažnim poreklom u Rusku Federaciju, saopštila je pre nekoliko dana Uprava carina. Neodgovarajuće skladište jabuka bilo je u Šidu, a celokupna dokumentacija falsifikovana. Tri šlepera jabuka, čija je vrednost procenjena na više od 30.000 evra, nisu ocarinjena u Sremskoj Mitrovici jer su carinici utvrdili da su otkupni listovi, na osnovu kojih se izdaje potvrda o preferencijalnom poreklu, falsifikovani. Ujedno se odmotalo i celokupno klupko prevare u kojoj i proizvođač i otkupljivač, skladištar i prevoznik poseduju lažnu dokumentaciju. Čak je lažna i adresa skladišta u Šidu jer je u Ulici Svetog Save bb štamparija, a ne skladište i otkupno mesto za jabuke. Zbog toga se u tom sremskom gradu i dalje nagađa ko je zaista bio skladištar i kako je moguće da niko ne zna šta se u toj ulici događalo.\nNije nam bilo dosta lanjskih igrarija s ruskim kupcima, brojnih pokušaja, uspelih i neuspelih, da ih prevarimo u trgovini mesom pa smo, izgleda, nastavili da kršimo sva pravila i dogovore. Ruska agencija za kontrolu hrane posumnjala je da Srbija reeksportuje poljske jabuke, zbog čega se razmatra mera potpune zabrane uvoza voća, a možda i drugih biljnih proizvoda iz Srbije. Nezvanično, Srbija ima rok od deset dana da pruži ruskoj strani zadovoljavajuće odgovore, inače će stupiti na snagu zabrana uvoza poljoprivrednih proizvoda.\nJuče su se tim povodom oglasili i naši nadležni. Ministar trgovine Rasim Ljajić rekao je da svaka sumnja na eventualni reeksport jabuka u Rusiju mora hitno da se ispita.\n– Ne smemo dozvoliti da se zbog jednog ili dva izvoznika ugrozi Sporazum o slobodnoj trgovini s Rusijom – istakao je Ljajić, dodajući da će se proveriti ko su naši izvoznici, koliko ih ima i koje količine jabuka odlaze iz Srbije. – Ne treba unapred isključiti nijednu mogućnost i do kakvih god informacija dođemo, saopštićemo ih partnerima. Od Rusa nema razloga da bilo šta krijemo. Kontrola naših graničnih i carinskih službi već je pojačana jer je to drugi put od početka godine da se iznose sumnje u reeksport.\nMinistarka poljoprivrede Snežana Bogosavljević Bošković pak veruje da su u pitanju samo navodi medija. Kako je juče izjavila, to ministarstvo nije dobilo zvaničnu informaciju od Rusije o eventualnom problemu u vezi s izvozom jabuka na rusko tržište, ali nije ni isključila mogućnost zloupotrebe fitosanitarnih sertifikata. Ona je rekla da srpske i ruske nadležne službe rade zajednički te da je njihov zadatak da eventualne počinioce takvih propusta otkriju i kazne.\nPovodom navoda da Srbija izvozi veću količinu jabuka od one koju proizvede, ministarka je rekla da je povećan izvoz rezultat preusmeravanja izvoznih pošiljki srpskih izvoznika s nekih drugih tržišta. Po informacijama Ministarstva poljoprivrede, izvoz jabuka na tržište Rusije prošle godine je povećan oko 40 odsto u odnosu na 2013. godinu.\nSvetu prodali 127.000 tona\nRusija je blokirala sav uvoz voća iz Evropske unije kao odgovor sankcijama Zapada zbog ukrajinske krize, a kako je saopštila ruska strana, Srbija je od tada povećala izvoz jabuka u tu zemlju 48 odsto. Tačnije, precizirali su iz Rusije 118.000 tona. Međutim, ministar Rasim Ljajić kaže da je tačno da je izvoz u Rusiju porastao u prošloj godini, ali su razlog za to naši tržišni viškovi. On je naglasio da ruskim kupcima nismo prodali 48 odsto više jabuka, već 68 odsto, a za izvoz i dalje imamo 330.000 tona, a ukupno smo svetu prodali 127.000 tona.


Rojters: Bezbednosni pregovori SAD i Rusije 10. januara\nTanjug 28. decembra 2021. 06:40\nVAŠINGTON – Američki i ruski zvaničnici će 10. januara održati bezbednosne pregovore, potvrdio je visoki funkcioner administracije u Vašingtonu.\nRanije je najavljeno i da će Rusija i NATO, po svemu sudeći, 12. januara održati samit, a već 13. januara bi trebalo da bude održan i prošireni sastanak na kojem bi, pored Vašingtona i Moskve, trebalo da učestvuje i nekoliko evropskih zemalja, dodao je isti zvaničnik, prenosi Rojters.\nMoskva je iznela niz bezbednosnih predloga o kojima želi da pregovara, uključujući i zahtev da se Zapad obaveže da će NATO odustati od bilo kakve vojne aktivnosti u istočnoj Evropi i Ukrajini.\n„Kada sednemo da razgovaramo, Rusija može da iznese svoje brige na pregovarački sto, ali i mi ćemo izneti svoju zabrinutost u vezi sa aktivnostima Rusije“, rekao je isti zvaničnik Saveta za nacionalnu bezbednost Bele kuće, koji je želeo da ostane anoniman i dodao da se „bez Ukrajine neće donositi odluke o Ukrajini“.\nOn je rekao da će tokom pregovora biti oblasti u kojima će postojati saglasnost, ali i onih oko kojih se dve strane neće složiti, uz konstataciju da je i to deo diplomatskih odnosa.\nAmerički predsednik Džozef Bajden potpisao je u ponedeljak zakon o povećanoj potrošnji kojim će, izmedu ostalog, biti obezbeđeno 300 miliona dolara za za podršku ukrajinskim oružanim snagama i dodatne milijarde dolara za evropsku odbranu u celini.\nAdministracija u Vašingtonu, koja smatra da Kremlj planira invaziju na Ukrajinu, obećala je brze i brutalne sankcije u slučaju takvog upada, ali Rusija negira da ima takve namere.


Uskočite u budućnost rešenja displeja sa BenQ na sajmu ISE 2019 - LookerWeekly.com magazin\nLansiranje InstaShow WDC20– Rešenje bežične prezentacije koje sada podržava mobilne uređaje, podržava interaktivnost i nudi opciju deljenje na četiri ekrana.\nKompletna paleta laserskih projektora – Karakterišući proizvode kao što su LW890UST, LW720 i LU9235, paleta laserskih projektora napravljenih za različita tržišta, od soba za sastanke do visokog obrazovanja i muzeja.\nPametno reklamiranje i reklamiranje prema tipu bar koda –BenQ-ova paleta pametnih proizvoda i proizvoda reklamiranja prema tipu bar koda su kompletirani sa X-Sign CMS u vlasništvu i sposobni su za 4K sadržaj. Njihov visok osvetljaj i ugrađen softver znače da su pametna rešenja, bilo da je u pitanju malo, srednje ili veliko poslovanje.\nInteraktivni ravni paneli –Uz neverovatnu jasnoću slike zahvaljujući rezoluciji od 4K UHD, BenQ-ovi IFP-i na izložbi na sajmu ISE 2019 isporučuju saradničko iskustvo za korisnike. Zahvaljujući softveru Account Management i EZWrite 5 oni predstavljaju budući primer korisnih BenQ-ovih proizvoda softvera i hardvera.\nGoogle Jamboard –Dizajnirano za G Suite kupce, Google Jamboard je digitalna bela tabla za saradnju od 55-inča koja funkcioniše u oblaku. BenQ je ekskluzivni partnera kanala Jamboard, iznoseći svoje mogućnosti saradnje na tržištu.\nTreći festival snimateljskih osvarenja “Slika u pokretu”\nTreći festival snimateljskih osvarenja “Slika u pokretu” odžava se od 14. do 17. novembra u Muzeju jugoslovenske kinoteke, Kosovska 11, pod pokroviteljstvom Ministarstva kulture, uz pomoćJugoslovenske kinoteke i...


Fiat 500L Prvi rodjendan | INOVATIONS\nNakon samo godinu dana FIAT 500L postao je najveći izvozni adut Srbije, a kompanija FIAT Automobili Srbija (FAS) ubedljivo je na prvom mestu među izvoznicima, predstavljajući simbol oporavka srpske automobilske industrije. Prvi rođendan modela 500L obeležen je na Belom dvoru uz prisustvo predstavnika Vlade Republike Srbije, diplomatskog kora i poslovne javnosti.\nGeneralni direktor kompanije, Antonio Ćezare Ferara, podsetio je ovom prilikom na brojna dostignuća FAS-a i modela 500L među kojima je svakako jedan od najvažniji početak izvoza u SAD i naglasio da povratak srpskih proizvoda na to veliko tržište značajno doprinosi razvoju lokalne privrede.\n„Ponosan sam što danas mogu da kažem da smo prvu godinu proizvodnje modela FIAT 500L uspešno završili. Projektu pokretanja proizvodnje novog modela u kompaniji FIAT Automobili Srbija dali smo najbolje ocene, a isto misle i u FIAT Grupaciji. Rekonstrukcijom fabrike u Kragujevcu automobilska industrija u Srbiji ponovo je pokrenuta, a fabrika je primer kako se može razvijati lokalna zajednica i kreirati model održivog industrijskog poslovanja. Poverenje modelu 500L ukazali su kako pojedinci, tako i brojne lokalne kompanije, što nam je dalo još veći podstrek da se i ubuduće krećemo u istom pravcu”, rekao je Ferara.


Britanski "Dejli mejl" preporučuje odmor u Beogradu i Nišu\nBritanski "Dejli mejl" napravio je veliki članak o Beogradu u kom su glavni grad i Srbiju opisali kao pravo je mesto za razne turiste "od onih koji žele da istražuju ogromnu srpsku arheološku baštinu do onih koje zanima samo dobar provod".\nPiše: M.Kosanović, \_"Dejli mejl\_"\nGodinama se Beograd u inostranstvu predstavlja kao pravi grad za provod, međutim "Dejli mejl" je pisao i o netaknutoj prirodi Srbije, Nišu, manastirima i arheološkim nalazištima kao mestima koja se moraju posetiti.\n"Beograd je savršena destinacija za one koji su u potrazi za provodom, ali ukoliko odete dalje u Srbiju otkrićete zemlju koja je netaknuta i u kojoj nema turista", piše "Dejli mejl".\nNovine su pisale i o cenama pića i hrane u Srbiji, i naveli su ih kao "veoma pristupačne, gde pivo možete kupiti za jednu funtu, a ručati za pet". Beograd su opisali kao grad prepun divnih građevina među kojima se nalaze, ali i ruševina zgrada koje je bombardovao Nato, a koje podsećaju na ne tako daleku prošlost grada.\nNaizostavno je pomenut "neverovatan pogled sa Kalemegdana" i elegantna Knez Mihailova ulica koja je "prepuna restorana, barova i galerija, i u kojoj se nalaze neke od najpoznatijih zgrada prestonice".\nIspričana je istorija Skadarlije i starogradske muzike, a kao odlična vest pomenuto je da "Srbi uživaju u hrani i zato očekujte ogromne porcije svega".\n- Mnogi gradovi se hvale da imaju najbolji noćni život na svetu, ali Beograd, pun raznolikih klubova, skrivenih barova, ima bolji provod nego većina. Splavovi poređani uz Savu i Dunav privlače mlade i lepe ljude koji u redovima čekaju da uđu u klubove u kojima će se provoditi do zore - piše list i dodaje da za one koji nisu ljubitelji celonoćnog igranja, postoji mnogo barova u kojima se može piti srpsko nacionalno piće - rakija.\nNovinar navodi i da oni koje zanima istorija obavezno posete brojna arheološka nalazišta. Članak se nije bazirao samo na prestonici, već i na drugim većim gradovima Srbije, pa je tako Niš opisan kao grad koji "brzo otkirva da ima tradicionalniji balkanski ukus, zahvaljujući svom statusu kapije između Istoka i Zapada".\nČlanak poziva turiste da istoriju Niša nauče posetom Ćele-kule koja predstavlja "slikovit prikaz nasilne prošlosti ove zemlje".\nDejli mejl Beograd Srbija NIS Članak Turizam


22.08.2017 Rukovodstvo Granične policije BiH održalo sastanak sa direktorom Međunarodnog aerodroma Sarajevo\nDirektor Granične policije BiH Zoran Galić, zamjenik direktora Zijad Srabović, pomoćnik direktora za organizaciju i operacije Slobodan Krstić i komandir Jedinice granične policije Aerodrom Sarajevo Munib Čorbić posjetili su danas Međunarodni aerodrom Sarajevo, gdje su održali radni sastanak s direktorom aerodroma Arminom Kajmakovićem.\nS obzirom na izuzetno povećan promet tijekom ljetnih mjeseci i rekorde koje sarajevski aerodrom bilježi iz mjeseca u mjesec, direktori su se složili da upravo zahvaljujući izuzetnom radnom angažmanu zaposlenika aerodroma i Granične policije BiH, sve protiče bez ikakvih problema i prevelikih gužvi.\nDirektor Kajmaković upoznao je direktora Galića sa svim predstojećim infrastrukturnim projektima, odnosno projektima proširenja sarajevskog aerodroma, a kojim će se povećati i prostorni kapaciteti za potrebe rada jedinice Granične policije BiH na aerodromu Sarajevo.\nRadi se o izuzetno kompleksnom i izazovnom projektu, posebno uzimajući u obzir da izvođenje radova na proširenju pristanišne zgrade ne smije utjecati na redovno obavljanje avio-operacija, odnosno da nema kašnjenja ili eventualnih prekida u radu.\nDirektor Granične policije BiH obećao je podršku zbog povećanja frekvencije letova i putnika na sarajevskom aerodromu širenjem kapaciteta i angažiranjem većeg broja izvršitelja u JGP Aerodrom Sarajevo.


Automobilom preko Starog mosta u Mostaru! FOTO – mojKontakt portal – Radio Televizija Kontakt\nAutomobilom preko Starog mosta u Mostaru! FOTO\nVozač automobila “seat” registarskih oznaka BiH najvverovatnije se izgubio u Mostaru i pokušao da pređe preko Starog mosta. Ovaj nesvakidašnji potez vozača iznenadio je mnoge Mostarce koji u novijoj istoriji ne pamte ovakav slučaj.\nPrema podacima kojima raspolaže mostarska policija, automobil kojim je sinoć nepoznata osoba pokušala preći Stari most, u vlasništvu je rent-a-kar firme, a vozilo je unajmio turski državljanin B.G.N1 prenosi da se vozač nakon upozorenja Mostaraca vratio putem kojim je došao.\nMinistar civilnih poslova BiH Adil Osmanović osudio je neodgovorno ponašanje vozača koji je automobilom pokušao da pređe preko Starog mosta u Mostaru.\nOsmanović, koji je i predsjednik Komisije BiH za Unesko, upozorio je na obaveze koje proizilaze iz odluke o proglašenju Starog jezgra grada i Starog mosta u Mostaru nacionalnim spomenikom i spomenikom svjetske baštine pod zaštitom Uneska.\nOn je podsjetio da je Stari most jedna od najpoznatijih građevina iz BiH u svijetu, te da ima nemjerljiv značaj kako u kulturno-istorijskom smislu, tako i u turističkoj ponudi BiH, saopšteno je iz Ministarstva civilnih poslova BiH.\nPortparol Ministarstva unutrašnjih poslova Hercegovačko-neretvanskog kantona Ljudevit Marić rekao je da, ako se na Starom mostu ustanove oštećenja, vozač će odgovarati za krivično djelo, a ako ne bude oštećenja vozač će, najvjerovatnije, odgovarati prekršajno za narušavanje javnog reda i mira.\n“Pozivam sve nadležne institucije da u okviru svojih nadležnosti učine maksimum da bi se spriječili događaji poput ovog u Mostaru. Očuvanje spomenika kulture zajednička je obaveza svih u BiH”, rekao je Osmanović.\nOve godine obilježeno je deset godina od upisa Starog jezgra grada i Starog mosta u Mostaru na listu svjetske baštine Uneska.\nDeset godina od upisa obilježeno je pod pokroviteljstvom generalnog direktora Uneska Irine Bokove, što govori o značaju ovog spomenika za svjetsku baštinu.\nDragomir Bojanić Gidra ženio se tri puta sa istom ženom\nRudnik Arselor Mitar Prijedor: Svi radnici upućeni na čekanje


Fiskalno vijeće Bosne i Hercegovine održalo je, danas u Sarajevu, 23. sjednicu, posvećenu Globalnom okviru fiskalnog bilansa i politika u BiH za period 2012. – 2014. godine.članovi Fiskalnog vijeća analizirali su makroekonomske projekcije i projekcije prihoda od indirektnih poreza, kao i projekcije ukupnih budžetskih okvira za 2012. godinu. U okviru rasprave o Globalnom okviru, ministri finansija BiH, RS i FBiH iznijeli su različite prijedloge u vezi s finansiranjem institucija BiH. Ministri finansija zaduženi su da do naredne sjednice Fiskalnog vijeća, koja će biti održana 26. oktobra, dođu do usaglašenog prijedloga okvira budžeta za 2012. godinu. Fiskalno vijeće danas je upoznato i s uporednim pregledom plaća zaposlenih u institucijama BiH, Federaciji BiH, Republici Srpskoj i Brčko Distriktu. Savjetodavna grupa zadužena je da do naredne sjednice Fiskalnog vijeća sačini dodatnu analizu koja će obuhvatiti i podatke o bruto plaćama, te materijalnim troškovima svih nivoa vlasti s ciljem sagledavanja mogućnosti dodatnih ušteda.\nZamjenik predsjedavajućeg Vijeća ministara i ministar finansija i trezora Bosne i Hercegovine Dragan Vrankić razgovarao je s delegacijom Ureda Svjetske banke u BiH, koju je predvodila šefica Ureda Anabela Abreu.\nSagovornici su istaknuli vrlo uspješnu saradnju i izvrsne rezultate u izvršenju programa Svjetske banke za Bosnu i Hercegovinu, koji se provodi uprkos političkim i finansijskim poteškoćama u kojima se naša država nalazi, te su izrazili želju za nastavkom ovog partnerstva.\nStranica 76 od 93\nOve sedmice 1676\nOvog mjeseca 3964


“Credit Suisse” – gubitak zbog hedž fonda\nŠvajcarska banka “Credit Suisse” izvestila je da je zabeležila neto gubitak od 252 miliona švajcarskih franaka (295 miliona dolara) u prvom kvartalu 2021.\nBanka je saopštila da je gubitak izazvan znatnim troškovima vezanim za hedž fond Archegos, sa sedištem u SAD-u, u prvom tromesečju, koji su neutralisali pozitivne rezultate zabeležene u upravljanju bogatstvom i investicionom bankarstvu.\nŠvajcarski zajmodavac upozorio je na potencijalne velike gubitke ranije ovog meseca nakon skandala u kojem je učestvovao fond Archegos Capital koji je propao usled preuzimanja previše investicionog rizika. Iz banke “Credit Suisse” su naveli da im je to nanelo finansijski udarac od 4,4 milijarde švajcarskih franaka.\nZbog toga su glavni izvršni direktor investicione banke, Brajan Čin, i šefica sektora za upravljanje rizicima i usklađenošću, Lara Vorner, podneli ostavke.\nIzvršni odbor banke je odlučio da se odrekne bonusa za 2020. godinu, a smanjio je i iznos predložene dividende.\nNastavak rešavanja problematičnih kredita banaka koje su godinama u stečaju\nHSBC odlučila da 1.200 zaposlenih trajno radi od kuće\nNovi šef regionalnog predstavništva EIB-a za Zapadni Balkan


Arhitekta i bivši fudbaler Partizana: Naš fudbal? Ma, 'ajte molim vas - mediji.net\nO razvoju fudbalske igre u Srbiji (nakon raspada bivše države SFRJ), počevši od nasleđenog stanja, preko raznih sportskih uspeha i neuspeha (češće neuspeha), do današnjeg stanja, kada srpski fudbal dodiruje dno, o čemu bi mogla da se napiše jedna debela knjiga. Neposredan povod za iznenadno (i pomalo neočekivano) obraćanje otvorenim pismom javnosti, najmerodavnije ličnosti (za to) Nemanje Vidića, bio je neočekivani poraz Srbije u "baražnoj" utakmici sa Škotskom.\nPismo je napisano: iskreno, emotivno, i u najvećoj meri argumentovano, upereno direktno na FSS i njenog predsednika Slavišu Kokezu. Ono je ohrabrilo više njegovih saigrača (i trenera), koji su ga podržali u svemu, uz predlog da on (N.V.) bude izabran za predsednika FSS, naravno, nakon eventualne smene aktuelnog predsednika (S.K.). Oglasio se otvorenim pismom i Nemanja Matić (aktivni fudbaler, najviše evropske klase), pridružujući se svojim kolegama i njihovoj podršci (N.V. za predsednika), uz jedan iskorak više, da za gašenje "požara" u FSS pozove i (A.V.), glavnog "piromana", koji je u "paljenju požara" i sam učestvovao.\nfssPreko 1500 vesti\nPARTIZAN NA ISPITU: Jaki Ukrajinci kao popravni za Rubin\nNije bilo lako fudbalerima Partizana posle ubedljivog poraza od Rubina prošlog četvrtka u Beleku (2:5), a tim Aleksandra Stanojevića imaće priliku da popravi utisak u duelu sa ukrajinskom Desnom (ponedeljak, 14 časova).Crno-beli će biti lišeni usluga povređenog golmana Nemanje Stevanovića koji je...\nNOVA PROVERA: Stanković protiv Rusa meša karte u Antaliji\nFudbaleri Crvene zvezde u ponedeljak igraju drugu kontrolnu utakmicu na pripremama u Antaliji. Rival srpskog tima biće ruska UFA, a ovaj meč počinje u 15 časova po srednjeeevropskom vremenu.Crveno-beli su u nedelju odradili dva treninga u turskom letovalištu, a prepodnevni rad je bio usmeren na...\nNekadašnji fudbaler Partizana Rikardo Gomeš, posetio je nekadašnje saigrače koji su na pripremama u Turskoj i nostalgično se za Informer.rs prisetio vremena provedenog u srpskoj prestonici


PCVesti - Samo 52 odsto svetskih kompanija prepoznaje važnost korišćenja centralizovane menadžment konzole\nby newsmasteron 19.06.2013 19.06.2013\nPreduzeća svih veličina – pogotovo manja preduzeća – često smatraju da upravljanje zaštitom računara i mobilnim uređajima nije lak zadatak. U ovoj situaciji, alatke za centralizovano upravljanje mogu pomoći, ali samo nešto malo više od polovine kompanija razume njihov potencijal. Prema rezultatima istraživanja koje je sprovela kompanija Kaspersky Lab zajedno sa istraživačkom kućom B2BInternational u novembru 2012. godine, samo 52 osto kompanija širom sveta koristi rešenja koja omogućavaju centralizovano upravljanje IT infrastrukturom.\nSavremeni korporativni proizvodi obuhvataju širok spektar zaštitnih tehnologija koje obezbeđuju i specifične tačke IT infrastrukture, kao što su radne stanice i mobilni uređaji. Istovremeno, svaka od ovih tačaka treba da bude konfigurisana tako da zadovolji poslovne potrebe i bude u skladu sa utvrđenom bezbednosnom politikom kompanije. Alatke za centralizovani menadžment mogu igrati važnu ulogu u ostvarenju ovog cilja. Prema navodima B2BInternational, ove alatke koristi samo polovina ispitanih svetskih kompanija. Samo 30 odsto kompanija ima u potpunosti primenjene alatke za upravljanje, dok se 29 odsto ispitanih ograničilo na delimičnu primenu, što je nedovoljno za efikasnu kontrolu bezbednosti radnih stanica. Takva rešenja povećavaju nivo bezbednosti IT infrastrukture, a značajno smanjuju obim posla IT tima kompanija , eliminišući potrebu za podešavanjem zaštite i praćenjem statusa svake pojedinačne radne stanice.\nKaspersky lab centralizovana menadžment rešenja\nKaspersky Security Center, upravljačka konzola koju je razvila komapnija Kaspersky Lab, omogućava kompanijama da upravljaju IT zaštitomnudeći kontrolu nad svim elementima korporativne mreže. Rešenje je sastavni deo Kaspersky Lab proizvoda namenjenih poslovnim korisnicima, kao što su i nova Kaspersky Endpoint Security for Business platforma. Mogućnosti koje pruža Kaspersky Security Center značajno su poboljšane u okviru nove platforme zbog dodatka Kaspersky Systems Management i KasperskyMobileDeviceManagement modula. Kao rezultat toga, kompanije koje koriste platformu sada mogu da kontrolišu parametre zaštite radnih stanica i mobilnih uređaja, brzo primene politiku korporativne bezbednosti, kontrolišu softver i hardver i njihova ažuriranja, otkriju i uklone slabe tačke sistema ili izmene dozvole pristupa lokalnoj mreži itd.\nServer koji poseduje Kaspersky Security Center Management konzolu nudi brojne prednosti za kompanije.Ovo uključuje brzo aktiviranje zaštite na novim radnim stanicama, momentalnu reakciju na probleme, smanjenje opterećenja IT osoblja, kao i smanjenje troškova poslovanja uz povećanje performansi.\nnewsmaster/ 19.06.2013 19.06.2013\ntnews/ 19.06.2013 19.06.2013


Bogoljub Karić pozvao nemačkog giganta Folksvagen da otvori fabriku u Srbiji, podrška predsedniku Aleksandru Vučiću - Grad Prijepolje\nBogoljub Karić pozvao nemačkog giganta Folksvagen da otvori fabriku u Srbiji, podrška predsedniku Aleksandru Vučiću\nсубота, 8. јуна, 2019.\nPredsednik PSS – BK GROUP uputio pismo Herbertu Disu, predsedavajućem borda menadžmenta VW i predsedavajućem borda brenda VW putnički automobili, u kojem ga je, pozivajući se na lično poznanstvo, zamolio da nemački automobilski gigant investira u našoj zemlji, za šta se bori i predsednik Srbije.\nDolazak nemačkog automobilskog giganta\n“Folksvagen” u Srbiju osigurao bi stabilnu budućnost našoj zemlji.\nStoga je nedavno predsednik Aleksandar\nVučić naglasio da će se boriti do kraja da se takva investicija, kao što je\ngradnja fabrike jedne od tehnološki najnaprednijih kompanija na svetu,\nrealizuje baš kod nas jer smo, kako je istakao, najbolji u konkurenciji\nRumunije, Bugarske, Turske i Severne Makedonije.\nVrednost projekta je 1,4 milijarde evra, a\nnovo postrojenje bi zaposlilo 5.000 radnika, uvezalo srpske kooperante i\ntrasiralo put za nova ulaganja stranih kompanija u našu zemlju.\nPodršku nastojanjima predsednika Vučića dao je Bogoljub Karić, predsednik PSS – BK GROUP. On je 3. aprila uputio pismo Herbertu Disu, predsedavajućem borda menadžmenta VW i predsedavajućem borda brenda VW putnički automobili, u kojem ga je, pozivajući se na lično poznanstvo, zamolio da čuveni znak “Folksvagena” zasija na fabrici u Srbiji.\n– Obraćam Vam se kao jednom od\nnajodgovornijih svetskih poslovnih lidera, koji svojom vizijom i upravljanjem\nglobalnim procesima omogućavaju napredak naše civilizacije i put u bolju i\nsrećniju budućnost čovečanstva. Vaša odgovornost na funkciji koju obavljate u\nmnogome prevazilaze odgovornosti i kapcitete čelnih lidera većine savremenih\nsvetskih zemalja. Kao čoveku i profesionalcu izuzetnog formata čiji rad pratim,\nželim da Vam se obratim sa inicijativom i molbom da poslovnom odlukom, Vi kao\nChairman of the Board of Management of Volkswagen AG and Chairman of the Board\nof Volkswagen Passenger Cars brand, pokrenete novi uspešni razvojni proces u\nJugoistočnoj Evropi i Republici Srbiji.\nuspešnom radu naše BK Group kao prve privatne velike kompanije u SFR Jugoslaviji\nosamdesetih godina prošlog veka, po pozivu predsednika SSSR Gorbačova osnovali\nsmo prvu privatnu kompaniju u Moskvi, i u partnerstvu sa Univerzitetom\nLomonosov otvorili prvi privatni fakultet za menadžment, osnovali prvu privatnu\nbanku, osiguravajuće društvo. Na osnovu toga preduzetničkog modela započela je\ni čuvena sovjetska „perestrojka“, a zatim smo sve to isto po prvi put krajem\nosamdesetih godina uradili i u Srbiji. Istovremeno, radeći do danas izgradili\nsmo i više desetina miliona kvadratnih metara poslovnog, reprezentativnog,\nrezidencijalnog, namenskog i stambenog prostora u Rusiji i bivšim sovjetskim\nrepublikama, Ujedinjenim arapskim emiratima i Kini.\nVašim i mojim principom, da uspešni poslovni ljudi treba da svojim primerom i\npokretačkom energijom ojačaju sve one koji se bave preduzetništvom, nakon 50\ngodina komunizma, obnovio sam 2001. godine Udruženje industrijalaca i\npreduzetnika Srbije, čiji sam i danas predsednik.\npredsedniče, poznata je činjenica da svetski gigant Volkswagen AG sa kojim\nupravljate, uskoro donosi odluku o strateškoj investiciji i izgradnji svoje\nfabrike u regionu Jugoistočne Evrope, želim da Vam kao kolega uputim ličnu\ninicijativu i podršku, da taj značajni poslovni poduhvat realizujete u\nRepublici Srbiji. Tradicionalna vekovna privredna saradnja SR Nemačke i SFR Jugoslavije\ni Srbije, koja je sredinom prošlog veka utvrđena istorijskim zajedničkim\nodlukama dva velika svetska lidera Vilija Branta i Josipa Broza Tita, garant je\nprirodne povezanosti naše dve zemlje i naših poslovnih interesa.\nje činjenica, da danas u Nemačkoj živi i radi milion Srba, prepoznatih kao\nposebno cenjenih uspešnih radnika i stručnjaka, porodično potpuno integrisanih\nu njenu nacionalnu i socijalnu strukturu i da već stasava treća generacija koja\nse u potpunosti oseća građanima Nemačke i Evrope. Srbija danas predstavlja\nnajatraktivniju investicionu tačku na karti Jugoistočne Evrope, zahvaljujući\nsvojoj strateškoj poziciji i veličini, školovanim i sposobnim mladim ljudskim\nresursima, uz trajnu nacionalnu ambiciju da saradnjom sa svetski priznatim\ninvestitorima koji su ovde već dugo prisutni, dokaže svoju sposobnost i\nspremnost za liderstvo u regionu.\nstabilno političko vodstvo Republike Srbije od strane našeg predsednika\nAleksandra Vučića, dokazanog i sposobnog stratega razvoja moderne Srbije,\npredstavlja dodatnu garanciju koju je prepoznalo već više stotina nemačkih kompanija\ninvestirajući u našoj zemlji u poslednjih desetak godina. Najnoviji primer je i\nskoro otvaranje velike moderne fabrike nemačkog giganta u avio industriji MTU\nkod Beograda, čime se Srbija potvrđuje kao prirodna proizvodna i logistička\ntačka za Istočnu i Jugoistočnu Evropu u industriji 21. veka.\nnavedenih činjenica i razloga, molim Vas da prepoznate veliki potencijal\nRepublike Srbije i njenih privrednih i poslovnih performansi, kao i trajnu\npodršku koju Vaša poslovna grupacija može dobiti od svih građana Srbije, njenih\nvlasnika privatnog kapitala i\npredsednika Republike Srbije i Vlade Republike Srbije.\nU nadi da ćemo imati privilegiju da sa Vama i Vašom poslovnom grupom Volkswagen AG kao poslovni ljudi i građani Srbije, podelimo odgovornost u odgovoru na izazove budućnosti u daljem razvoju SR Nemačke, Republike Srbije, Evrope i sveta, željno iščekujemno Vašu cenjenu poslovnu grupaciju u realizovanju ove velike investicije. Primite izraze mog dubokog poštovanja i tople pozdrave, uz želju da i dalje uspešno predvodite Volkswagen AG, navodi se u pismu Bolgoljuba Karića upućenog na adresu nemačkog automobilskog giganta.\nThe post Bogoljub Karić pozvao nemačkog giganta Folksvagen da otvori fabriku u Srbiji, podrška predsedniku Aleksandru Vučiću appeared first on PPmedia.\nKljučne reči: AleksandruBogoljubdafabrikuFolksvagengigantaKarićnemačkogotvoripozvaopredsednikuVučićuПодршкаСрбији\nPriboj u sredu domaćin Sportskih igara mladih